
Boris Graljuk 


BOJIŠNICE I GROBIŠTA 
HRVATSKIH VOJNIKA NA 
KARPATSKOM RATIŠTU U 
PRVOM SVJETSKOM RATU 


Smatramo da je obveza našega društva u predmetu 
istraživanja problematike Prvog svjetskog rata prije svega 
sustavno sakupljanje podataka i stvaranje zemljovida 
lokaliteta na kojima su u vrijeme rata bila groblja naših 
vojnika. Na tim bi se prešućenim i zaboravljenim mjestima 
trebala obnoviti nadzemna obilježja kao znak spomena i 
poštovanja sunarodnjaka poginulim vojnicima u bezumlju 
rata daleko izvan domovine. No ima mjesta gdje obilježja 
nikad nisu ni bila podignuta. 


Ela Jurdana, Dadoh zlato za željezo, Prvi 
svjetski rat u zbirkama Hrvatskog povijes- 
nog muzeja, Zagreb, 2011, 94. 


Tijekom201 4. godine, u svim europskim državama 
i u mnogim zemljama u svijetu obilježavat će se 100- 
ta obljetnica od početka Velikog rata, kasnije nazvanog 
Prvisvjetski rat, do tada najvećeg i prvoga globalnog rat- 
nog sukoba vodećih velesila s najvećim ljudskim i materi- 
jalnim žrtvama u dotadašnjoj povijesti. 

Uslijed složenih političkih i gospodarskih 
suprotnosti, a posebno neprijateljskih namjera i planova 
za osvajanjima određenih teritorija u Europi i kolonijalne 
ekspanzijete s tim u svezi nagomilanih vojnih resursa, 
neke od postojećih imperija samo su čekale priliku za 
početak rata i osvajačkih pohoda. 

Atentat koji je Gavrilo Princip, bosanski Srbin 
izvršio u Sarajevu 28. lipnja 1914. godine na austrijsk- 
og nadvojvodu i prijestolonasljednika Franju Ferdinanda 
i njegovu suprugu, bio je dovoljan razlog da Monarhija 
navijesti ratSrbiji. Nakon atentata 25. srpnja objavljena je 
djelomična mobilizacija a 31. srpnja 1914. car Franjo Josip 
potpisuje opću mobilizaciju. Za dva tjedna većina europ- 
skih država bila je u ratu. 


U trenutku kada ljeti, točnije 12. kolovoza, 1914. 
godine austrijske trupe prelaze rijeku Drinuosvajajuć 
i iz više pravaca Srbiju, četiri ruske armije prodiru duboko 
u austrijsku Galiciju i Bukovinu, a njemačke trupe već 
ratuju u Belgiji napredujući prema Francuskoj. Vrlo brzo u 
rat ulaze i druge države svrstavljajućise u dva suprotstav- 
ljena tabora; 

e Središnje (centralne sile): Njemačka i Austro- 
Ugarska, Bugarska (od listopada 1914.) i Turska 
(od studenog 1914)., 

e Sile saveza ili Antante /FEntente/: Francuska, 
Velika Britanija i Rusija. Njima se pridružuju Bel- 
gija, Srbija, Crna Gora, Japan, Italija /od svibnja 
1915.,/, Rumunjska /od kolovoza 1916/, Sjedin- 
jene Američke Države /od travnja 1917./i Grčka / 
od lipnja 1917./ 

U tom prvom globalnom ratu sudjeluju i Hrvati, 
odnosno vojno sposobni muškarci iz Srijema, Slavonije, 
Moslavine, Podravine, Međimurja, Baranje, Bačke, Bano- 
vine, Korduna, Like, Primorja, Prigorja, Hrvatskog zagorja, 
Žumberka i drugih hrvatskih krajeva s područja današnje 
Hrvatske. Jednako tako u ratu sudjeluju Hrvati iz Istre, 
Kvarnera, Dalmacije i Boke kotorske. Osim iz krajeva s 
područja današnje Hrvatske, Hrvati su uz Bošnjake i Srbe 
najbrojniji u bosanskohercegovačkim pukovnijama. Veliki 
postotak Hrvata bio je i u pukovima iz jugoistočne Aus- 
trije (Gradišće), Vojvodine, jugoistočne Mađarske. 

O Prvom svjetskom ratu, o udjelu i stradanjima 
Hrvata u njemu u najvećoj mjeri desetljećima se šutjelo, 
čemu su najbolji dokaz sadržaji povijesnih udžbenika 
tijekom proteklog stoljeća. Ali kako iz malo koje hrvatske 
obitelji rijetko tko nije imao nekoga tko je sudjelovao u 
tom ratu, od kojih je veliki broj poginuo, bio ranjen ili 
se nije vratio iz srpskog, talijanskog i najvećim brojem 


iz ruskog zarobljeništva, taj teški rat se duboko urezao 
u pamćenje naroda. Narodnoj memoriji pridonosila su 
i rijetka djela memoarskog karaktera sudionika Prvog 
svjetskog rata poput Petra Vrgoča, Slavka Pavičića itd. 
Književni opus Miroslava Krleže u značajnoj mjeri je 
upravo motivirana stradanjima hrvatskih vojnika domo- 
brana u Galiciji ukr. Haličini/. 

Od osamostaljenja Republike Hrvatske tiskano 
je nekoliko radova kojima se nastoji tema o Hrvatima u 
Prvom svjetskom ratu revalorizirati i aktualizirati. Prim- 
jerice, u Hrvatskoj reviji Matice hrvatske prigodom 90. 
obljetnice početka rata, objavljeni su prilozi Ljubomira 
Antića, Dinka Čuture i Lovre Galića kojima se u bitnim 
pokazateljima osvjetljava povijesni i vojni kontekst te 
mjesto i uloga Hrvata unutar postrojbi austrougarske 
vojske u Prvom svjetskom ratu.! 

Austrougarska vojska bila je sastavljena od pri- 
padnika različitih nacionalnosti sukladno etničkom 
stanovništvu pojedinih pokrajina. Nijemci su činili 25%, 
Mađari 19,5%, Česi i Slovaci 16,5%, Hrvati i Srbi 10,5%, 
Poljaci 10%, Ukrajinci /Rusini/ 8,5%, Rumunji 6,5%, 
Slovenci 2,5%, Talijani i ostali 2,5%. 

Od 100 austrougarskih vojnika 25 su bili Nijemci 
i Austrijanci, 23 Mađari, 13 Česi, 9 Hrvati i Srbi, 8 Poljaci, 
8 Ukrajinci 7 Rumunji, 4 Slovaka, 2 Slovenca, | Talijan i 
ostali. 


Vojna popuna na području 
Kraljevine Hrvatske i Slavonije 


U vrijeme početka Prvog svjetskog rata zajedničku 
vojsku Austro-Ugarske činile su: 

* Carska i kraljevska vojska (Kaiserliches und koeni- 

gliches Heer K und K, 

e Carska i kraljevska mornarica) K.und K. Kriegsma- 
rine. 

Uz jedinstvenu vojsku ustrojene su i jedinice 
zemaljske obrane; 

Carsko-kraljevsko domobranstvo (Kaiserlich — 
koenigliche_Landwehr, K und K Landwehr), za austri- 
jski dio Monarhije, te Kraljevsko ugarsko hrvatsko domo- 
branstvo / Magyar kiraly honvedseg (Honved), za ugarski 
dio Monarhije. 

U okviru Honveda Hrvati su formirali Hrvatsko 
domobranstvo pod Mađarskim ministarstvom zemaljske 
obrane s posebnim statusom i s hrvatskim jezikom 
kao zapovjednim. Još od 1912. g domobranstvo je 
izjednačeno sa stalnom zajedničkom austrougarskom 
vojskom. 





I Dinko Čutura, Lovro Galić, Veliki rat, Pregled ratnih oper- 
acija, Hrvatska revija, Casopis Matice hrvatske IV, (2004) 3, Zagreb, 
2004. 13-60. isti; Vojnopolitička situacija uoči rata, Hrvatska revija, 
časopis Matice hrvatske IV (2004), 2, Zagreb, 2004, 22-44. 


2 Petar Tomac, Prvi svetski rat 1914 — 1918, Beograd, 
1973., 53 fn 39. 


Na početku rata 1914. godine temeljnu mrežu 
austrougarske vojne sile činilo je sedamnaest  teritori- 
jalno raspoređenih korpusa. Tijekom rata formirani su i 
drugi korpusi. 

Sukladno teritorijalnoj podjeli Monarhije bile su 
ustrojene i hrvatske komponente austrougarske vojske. 
Hrvati, Talijani i drugi u Dalmaciji i Istri bili su regrutirani 
u postrojbe Zajedničke vojske i Landwehra, a u Hrvatskoj 
i Slavoniji u postrojbe Zajedničke vojske i domobranstva. 
U Srijemu, Bačkoj i Međimurju vojno sposobni muškarci 
ulazili su u postrojbe zajedničke vojske i honved. 

Landwehr/ prva je moderna nacionalna hrvatska 
oružana sila čije su postrojbe zajedno s drugim postro- 
jbama Monarhije sudjelovale u zaposjedanju Bosne i Her- 
cegovine 1878. godine. 


XIII. zagrebački korpus 


XIII. zagrebački korpus (zbor) činile su dvije 
osnovne komponente popunjavane s područja Kraljevine 
Hrvatske i Slavonije. 

a) zajednička vojska, 

b) domobranstvo. 

Zajedničku vojsku činili su; pješački pukovi, 
konjički pukovi, samostalni bataljuni i topništvo. 

Domobranstvo ili Honved činili su; pješački puko- 
vi, etapni bataljuni, civilne i radne čete, konjički pukovi i 
domobranski husari. 

Mjesta vojarni zajedničke vojske bili su za pješačke 
pukove; 

* Bjelovar - 16. (Varaždinski) pj. puk, 

e Zagreb; 53. pj. puk, 

* Petrovaradin; 70. (Jelačićev) pj. puk, 

* Osijek; 78. pj. puk, 

* Otočac; 79. pj. puk, 

* Karlovac; 96. pj. puk, 

e Zagreb/Karlovac, 135. pj. puk. (od 1918.) 

e Gradiška, 1 16. pj. puk. (od 1918.) 77777 


Konjički pukovi bili su u Varaždinu (5. ulanski puk) 
i Osijeku (12.ulanski puk), a samostalni pukovi sjedišta 
su imali: Zagreb; 31 lovački bataljun, Osijek; 4. pješački 
bataljun — pioniri, Zagreb; 13. SB opkopari. Topništvo su 
činile jedinice poljskih topova, poljskih haubica, teških 
haubica i brdskih topova sa sjedištima u Zagrebu, Osijeku 
i Varaždinu. 

Sjedišta vojarni domobranstva i Pučkog ustanka 
(Honved) bila su: Zagreb; 25. pješački puk i pučki ustanak, 
Karlovac; 26. pj. puk i pučki ustanak, Sisak; 27. pj. puk i 
pučki ustanak, Osijek; 28.pj. puk i pučki ustanak. 

Od 1916. g. s područja Zagreba, Siska i Karlovca 
formiran je zajednički 33. pješački puk i pučki ustanak te 
311. pj. puk u Novoj Gradiški. 

U Varaždinu je bilo sjedište domobranskih 
husara, a u Zagrebu 42. divizijska artiljerijska brigada i 6. 
domobranska regimenta poljskih topova. 

Hrvati su popunjavali u znatnom broju i druge 
sastavnice korpusa u zajedničkoj vojsci i domobrans- 
tvu ( landwehru/honvedu) u Monarhiji a posebno IV 
- Budimpešta, V - Bratislava, VII. - Temišvar i II. — Beč. 

Osim u XIII. zagrebačkom korpusu najveći 
udio Hrvata u austrougarskim postrojbama bio je u 
XV. bosanskohercegovačkom korpusu sa sjedištima 
pukovnija u: Sarajevu - BHI, Banja Luci - BH2, Tuzli — 
BH3, Mostaru — BH4 i u topničkim vojarnama u Sara- 
jevu (podređeni topnicima u Lvovu (Lviv ukr), Mostaru 
(potčinjeni topnicima u Košicama) i Tuzli (potčinjeni 
topnicima u Nagyszeben).? 


Odnosi snaga austrougarske 
i ruske vojske 


Na samom početku Monarhija se opredijelila za 
vođenje ofenzivnog rata protiv Srbije i defanzivnog na 
svojim sjeveroistočnim granicama protiv Rusije. Nakon 
ruskog brzog zauzimanja Galicije i Bukovine, austrougar- 
ski vojni stožer pristupa ofenzivno-defanzivnoj taktici u 
svrhu povratka izgubljenih područja. 

Od 20. kolovoza 1914.g. na sjeverno ratište Aus- 
tro-Ugarska je grupirala deset armijskih korpusa, tj. tride- 
set tri pješačke divizije, deset konjičkih divizija, jedanaest 
landšturmskih brigada, osam marširnih brigada formira- 
nih u četiri armije i jednu armijsku grupu. 

Vojska je na frontu prebacivana željeznicom, a 
kasnije na pojedine dionice i pješačenjem. Do 31. kolo- 
voza na sjeveroistok je željeznicom prevezeno 1.204.000 
vojnika. Zapovjednik svih austrougarskih operativnih sna- 
ga bio je nadvojvoda Fridrich a načelnik stožera general 
Konrad. 

Rusija je za prve sukobe s austrougarskom 
armijom od predviđenih dvadeset osam korpusa odre- 
dila šesnaest korpusa, prema Njemačkoj devet, a ostalih 
tri iz Sibira, Turkestana i Kavkaza stizali bi u sljedećim 
mjesecima. Za jugozapadnu frontu, kojom je zapovijedao 
gen. Ivanov, Rusija je angažirala 45 pješačkih divizija, 
3 streljačke brigade i 18 konjičkih divizija, ukupno 744 
bataljuna i 444 eskadrona, plus snage za zaštitu granice 
i jedan korpus konjice. 

Unutar nacionalnog sastava redovne i mobi- 
lizirane vojske Carske Rusije za rat protiv Njemačke i Aus- 
trougarske, osim pretežito pripadnika ruske i ukrajinske 
nacionalnosti kao i poljske i baltičkih naroda, veliki post- 
otak činili su, Židovi, Nijemci, Tatari i pripadnici brojnih 
azijskih naroda od Urala do Kavkaza i iz daleke Sibirije.? 





3 DČutura, Lovro Galić, Veliki rat, Hrvatska revija 3, 56-57. 


4. Narodi evropske i azijske Rusije; Velikorusi - 55 667 469, 
Malorusi /Ukrajinci/ - 22 380 551, Bjelorusi — 5 885 547, Poljaci — 7 931 
307, Zidovi — 5 063 156, Nijemci — | 790 489, Tatari — I 600 000, Litvini 


Na širokom ruskom jugozapadnom frontu 
djelovale su 4., 5., 3. i 8. armija; koje su popunjavale 
četrdeset pet pješačkih divizija, tri streljačke brigade, 
osamnaest konjičkih divizija, ukupno 744 bataljona i 444 
eskadrona. 


Prva bitke Hrvata u austrougarskoj vojsci 


Dana 20. i 22. kolovoza Konrad pokreće na sjever- 
nom pravcu opću ofanzivu s 1., 4., 3., i dijelovima 2. armi- 
je na liniji Nemiriv — Cišanov - Tarnohorod — južna obala 
Taneva i Sana. 

U isto vrijeme na istočnim granicama Austro- 
Ugarske (Galicija) kod Husjatina, Ternopilja i Brodija, 
prodiru ruske snage osvajajući središnji prostor Galicije 
između rijeka Dnjistra i Pruta. 

Vojnici BH 3. pukovnije ratuju u sklopu mađarskog 
IV korpusa boreći se oko južnih mjesta od Ljviva na pote- 
zu Rudki, Pidhajčiki, Hlopy, Komarno, Berezec. U jurišima 
se ginulo u velikom broju a najviše vojnika palo je pred 
selom Horožanka Velika, gdje je izgubljena polovica 3. 
BH pukovnije. Velike borbe vodile su se i u šumi istočno 
od gradića Ščireca s više tisuća poginulih Mađara iz 69. 
pukovnije, Ukrajinaca iz XI lavovskog korpusa 29. i 22. 
pukovnije iz Bukovine i iz dviju satnija Bošnjaka. Svi 
poginuli su u pravilu pokapani na mjestima pogibije. 
Nešto istočnije a jugoistočno od Mikolajova borili su se 
Karlovčani iz 96. pukovnije, također s velikim gubicima. 

Od Rave Rusjke do Dnjistra nastavljaju se krvave 
borbe stotina tisuća vojnika, teškog i lakog topništva, 
konjice i pješaštva s puno dramatičnih obrata i jako 
velikih gubitaka. 

U bitkama pod Ljvivom sudjeluju i Hrvati zajedno 
sa Srbima i Bošnjacima iz 3. BH pukovnije i ostalih BH 
pukovnija iz XV. Sarajevskog korpusa, zatim postrojbe 
karlovačka 96. pukovnije i 70. srijemske Petrovaradinske 
pukovnije. 

General Petar Blašković, natporučnik 3. bos.-her- 
ceg. pukovnije zajedno sa svojim suborcima sudjelovao je 
i opisao ove teške borbe. 

BH 3. bila je u sklopu 31. budimpeštanske divizije, 
IV zbora, čiji je zapovjednik bio general konjaništva Ter- 
styansky, a zapovjednik vojske bio je general konjaništva 
Bohm-Ermelli... Još prije zore 8. rujna alarmirani smo u 
selu Piniani uz Wielkie Bloto i stavljeni upokret na Rutki, 
Podhaczyki, Chlopy, (Komarno), Brzeziec sve do dvorca 
Lukacz. U punoj ratnoj opremi bio je to vrlo naporan marš 
od preko 42 kilometra.. Cijelu je noć trajala kanonada. 
Na obzorju smo vidjeli rumenilo upaljenih sela i čuli smo 
viku razjarenih ratnika, koji su se borili u obližnjem mjestu 


I 550 000, Armenci - 

I 173 096, Rumunji— 1 121 669, Švedi- 305 000, Grci - 186 923, Bugari 
— 172 659,Česi — 50385, Baškirci - 

I 321 363, Brdjani Kavkaza - | 091 782, Šuvaci - 843 755, Kirgisci - 200 
000, Kalmiki — 190 648, Meščerjaci — 171 620, ostali... Ilustrovani list, 
br. 51, Zagreb 1914. str. 1216. 


sjeveroistočno od našeg prebivališta, te njihovo žestoko 
pucanje. (Tuliholovi, Konjuški Tuliholivsjki, op. B.G.) Povi- 
ci, vapaji i udarci dopirali su ciele noći do naših ušiju. .. 

Iza svanuća krenula je naša pukovnija s majura 
u jugoistočnom pravcu preko sela Nowa Wies, Podzui- 
erzyniec i Tatarynov... Sjevernije od nas kod sela Rumno 
bjesnila je još bitka, a i s jugo iztoka od Nikolajova, gdje 
su se borili Karlovčani, (96. pj. pukovn. op. B.G.) tutnjila 
je žestoka kanonada. Produžili smo mladom šumom do 
zaselka Kruszeniec i pod zaštitom šume zauzeli pripremni 
postav za napredovanje u sjeveroistočnom pravcu prema 
selu Horožanna Wielka. Bitka je odmah u početku tražila 
težke žrtve, osobito iz redova starijih častnika. ...poginuo 
je naš dobri drug , kapetan, a čim smo pošli napried pao 
je ma mjestu, gdje je izdao dispozicije, i sam zapovjed- 
nik pukovnije Breit.. Zatim je kao najstariji preuzeo 
zapovjedništvo pukovnije bojnik barun Joseph Henriques 
de Ben — Wolsheimb, ali je njegova zviezda bila samo 
kriesnica. Nije naime ni pun sat zapoviedao i već je pogin- 
uo, a zapovjedništvo je primio kao peti, najstariji kapetan 
pukovnije Osječanin Jeras, pošto više nismo imali stožernih 
častnika..“ 


Svjedočenje Vinkovčanina 
dr. Antuna Vrgoča 


U paničnom povlačenju po kiši i seoskim blat- 
nim putovima pred brojčano nadmoćnim Rusima od 
gradića i sela unaokolo Ljviva prema zapadu do Sam- 
bora i dalje u planinsku unutrašnjost Karpata nailazilo 
se na brojna popaljena sela, sela u plamenu, na brojne 
nepokopane mrtve. 

O tragičnim dimenzijama spaljenih sela, pobi- 
jenih vojnika i civila u austrougarsko-ruskom srazu u 
borbama oko Ljviva svjedoči i Vinkovčanin, pričuvni niži 
časnik Antun Vrgoč. 

U jučerašnjem boju u selu Rumno palo je i ranjeno 
šesto i osam naših vojnika... Nakon što smo se skupili 
krenula je naša regimenta na brežuljak iznad sela. Počeli 
smo se polako gibati zastajkivajući. Na cesti i uz cestu 
ležale su lješine poginulih vojnika, na koje se nitko nije 
obazirao. U ovom dijelu Galicije vodile su se borbe skoro 
kod svakog sela. U kojegod bi mjesto došli vidjelo se, da 
je rat. Sve je bilo razrušeno: kuće, zgrade, oruđe, polja 
razrovana, drveće polomljeno i izrovano, ceste razrušene. 
Dijelovi su kuća, krovovi i grede ležali uz jame iskopane 
od eksplozija granata. Svako je selo, svaka je zgrada, 
svaka je kuća bila na drugi način oštećena i razorena. 

U razorenim selima, iskidanim šumama ležale su 
porazbacane lafete, točkovi ruskih i naših topova, dijelo- 
vi kola za municiju i tren, polomljene ruske i naše puške 
pješaka. Na sve moguće načine ubijeni vojnici i jedne i 
druge ratujuće strane a i po gdjekoji građanin rasijani su 
bili u raznim položajima svuda i u selu i u šumi i u polji- 





5 isto, 354.-356. 


ma i na brežuljcima. Gdjegdje su bili i grobovi, koje se je 
moglo opaziti iz daleka LI veću ili manju gomilu grobova 
bio je utaknut štap ili deblji prut, a rjeđe križ kao znak, 
da ovdje u zajedničkom grobu leže mirno kao prijatelji, 
i ruski i naši vojnici, do nedavno krvni neprijatelji. U 
većini su slučajeva bili grobovi površno pokriti. ...Bacalo 
se u jame, mi bi građanskim izrazom rekli sahranjivalo se 
samo one mrtvace koji su bili u blizini iskopane jame a 
drugi su ostajali na mjestu gdje su poginuli... 

Iz naših opkopa, koje smo zaposjeli, vidjelo se 
rano u jutro da pred nama leži valovita ravnica prema 
istoku, s kojom u daljini od dva kilometra paralelno leži 
šuma, koja se na pol kilometra dalje doticala humova 
i brežuljaka na istoku. Taj istočni rub šume zaposjela 
je jedna kumpanija, a druga je postavila jake straže po 
šumi nasuprot selu. Sav prostor između šume i sela, 
livade i oranice bile su zasijane mrtvim vojnicima koji su 
ležali većinom u redovima. Po svoj prilici se ovdje odi- 
gravao boj sa strojnim puškama i jedne i druge ratujuće 
strane...) 

I dalje; U selima gdje je bila fronta, izgledalo je 
da su svi domovi izumrli. Stanovnici su se gotovo svi 
razbježali, a mnogi koji su ostali bili su poubijani. Zato je 
u svim ovim selima neposredno iza fronte bilo vrlo malo 
stanovništva... 

Nakon neuspjelog austrougarskog  «konce- 
ntričnog napada na neprijatelja» na potezu od Sana 
— Taniva — Cišaniva, Nemirova — Janiva do uključno 
Mikolajiva kog Ljviva, 10. i 11. rujna, Konrad naređuje 
povlačenje austrougarske vojske prema istoku, iza rijeke 
San. 

Nešto kasnije, 17. rujna, povlače se i 1., 4., i 3. 
armija na zapadne pozicije iz rijeke Dunajeca. Do 21. ruj- 
na ruska 9. armija izbija na rijeku Visloku, 4. i 5. armija 
zapadno od Sana. 

Do 26. rujna ruska 3. i 8. armija su u potpu- 
nosti očistili prostor oko rijeke San i Przemysla kada je 
otpočelo i opsjedanje ovog najvećeg utvrđenja na kar- 
patskom ratištu. 


Velika _Galicijska bitka bila je završena sa 
zastrašujućom bilancom; oko 250 000 mrtvih i ran- 
jenih i 100 000 zarobljenih austrougarskih vojnika i 216 
topova. Nenadoknadiv je bio velik gubitak obrazovanog 
aktivnog časničkog kadra i vojnika. I ruski su gubici bili 
jako veliki, iz stroja je izbačeno oko 250 000 vojnika i 
časnika. Ovaj masovni pokolj radi kontroliranja Galicije 
preskupo je plaćen i na jednoj i na drugoj strani. A rat 
nije završen, to je bio samo tromjesečni zastrašujući 
početak. Rat se tek rasplamsavao." 





6 A. Vrgoč, Moje uspomene na svjetski rat, Zagreb, 1937., 54-57. 

Prve informacije o ratovanju 
96. c.k. karlovačke pješačke pukovnije 


O prvim mjesecima ratovanja 96. karlovačke 
pješačke pukovnije na karpatskom ratištu izvještava Ilus- 
trovani list skonca 1914.g; 

...Potomci naših starih Banovaca, kršni sinovi ban- 
skog Korduna, vojnici 96. karlovačke pukovnije, osvjetlali 
su u ovom svjetskom ratu lice sebi i svojim pređima. Oni 
o kojima se gotovo ništa ne govori i ne piše, izim listine 
gubitaka, koja je iskazala od svih hrvatskih pukovnija 
najveći postotak palih i ranjenih junaka, koji mučke, bez 
bučne pjesme, bez ovacija i oproštajnih govora polaze 
na ratište isto onako, kako su im negda oci za Napoleo- 
novih i Radeckijevih vojna polazili u Italiju — polaze i oni... 
Karlovačka 96. pukovnija «sechundnenzigeri» . dodijeljena 
je 7. temešvarskom vojnom zboru i ujedno je jedina hrvats- 
ka pukovnija koja se od početka bori na sjevernom ratištu. 

Zapovjednik 3. (karpatske) armejepoznati naš gen- 
eral Boroević rekao je zapovjedniku pukovnije, junačkom 
pukovniku S. Pilaru; Što je učinila Vaša pukovnija u ovom 
ratu , to će se tek poslije rata moći pravo procijeniti, a ja ću 
se za to pobrinuti». 


Krvave borbe za kotu 668 
u Užočkom klancu 


Pri koncu listopada 1914. vodile su sebespoštedne 
borbe za kontrolu Užočkog prolaza, iz pravca Užgoroda 
(ukr Užhoroda) na sjeveroistočnom rubu Panonske 
nizine preko Karpata na Sambir i središnju Galiciju. Jedna 
od posebno teških borbi vodila se s noći 21/22. listo- 
pada 1914. kod mjesta Sokolyky za teško pristupačno 
uzvišenje — kotu 668. 

Uz Budimpeštansku 32 pukovniju te pučke 
ustanike «Landsturm« iz Beča sudjelovali su i vojnici 3. 
Bosansko-hercegovačke pukovnije. O katastrofalnoj rat- 
noj epizodi, sudionik te borbe general Petar Blašković 
piše; 

...Pet smo dana ležali na padini visa 668. Pošto 
smo ustanovili da su se Rusi utvrdili u tri linije i da pred svo- 
jim rovovima imaju zapreke od bodljikave žice, koje smo 
tada prvi puta ugledali... Dana 21. listopada 1914. oko 
11 sati prije podne izdana je zapovijed da će točno u dva 
sata poslije podne divizija jurišati na vis kote 668, na obro- 
nak prema istoku i na padinu k zapadu prema državnoj 
cesti Turka-Sambor... Cijelu pukovniju BH 3 odredili su za 
juriš, te nije ni jedan vod ostavljen u pričuvi. ...Imali smo 
samo još ostatak elite predratnih častnika naše pukovnije, 
koja je najbolje, što je imala, izgubila odmah u početnim 
bitkama na srbskom, galicijskom i karpatskom ratištu. .. 





8 96. Karlovačka pukovnija na sjever. ratištu, Ilustrovani list, 
br. 23, Zagreb, 1915., str. 507 


Muk pred smrt... naše su se jedinice šuljale prema 
neprijatelju, neopažene u gustoj magli. Onda je započela 
puščana vatra i štektanje strojnih pušaka... 

Pojedinci su se vraćali sami ili u skupinama te pri- 
povjedali o groznom pokolju pred samim neprijateljskim 
položajem. U predvečerje su se vratili ostatci dviju satnija 
našeg prvog bataljuna koje su jurišale na sam vrh...Pri- 
povijedali su mi, da su nadporučnik Kanovnik i narednik 
Bešlagić — sjajni obučavatelj dočasničke škole bosanske 
treće pukovnije — s malom skupinom preostalih ljudi isu- 
kanim sabljama jurnuli na ruske pričuve u šumi, ali su kod 
juriša svi od reda poginuli. Ostali dijelovi jurišnih četa nas- 
tradali su pred samim neprijateljskim položajem u žičanim 
zaprekama i na samom nasipu rova. 

Gubitci naših časnika kod juriša još su žalosniji od 
gubitaka momčadi. Od djelatnih častnika cijele pukovnije, 
koji su pošli na juriš nije se nitko više vratio, niti je bio ran- 
jen, niti je pao u zarobljeništvo, već su svi od reda pogi- 
nuli... 

Drugog dana prijepodneva dalekozorom su se 
mogli vidjeti u redovima prema ruskim položajima ležeći 
nanizani austrougarski vojnici. Bili su to leševi vojnika 
duž ruskog položaja koji su nalikovali dobro poravnanoj 
rojnoj liniji pri napadaju. Linija je bila gusta i šarena — po 
dva vojnika u sivom odijelu, a po jedan u crnom odijelu — 
Bosanci i Bečani izmiješani i sjedinjeni u smrti. 

Kada je zora svitala, gledali smo Ruse, kako se 
vraćaju s lovatama u rov, jer su svake noći po jedan dio 
mrtvaca pokapali. 

Drugove, koji su pali u početku juriša između oba 
položaja, digli smo noću i sahranili ih iza postava uz cestu 
kod sela Lužeg Gorny, dok je većina od njih pala neposred- 
no pred ruskim rovom, a Rusi su ih na licu mjesta ispod 
visa 668 pokopali.) 


Dnevno se smrzavalo na stotine vojnika. Svi ran- 
jenici koji se nisu mogli kretati, umrli su. Cjele jedinice su 
se predavale neprijatelju da bi izbjegle smrt smrzavan- 
jem. Ni konji ni kola nisu se mogli kretati po dubokom 
planinskom snijegu. Porcije s hranom bile su smrznute 
i neupotrebljive a dostava bilo kakve tople hrane vojnic- 
ima bila je nemoguća što je izgladnjivanjem pridonosilo 
velikom broju bolesnih i umrlih. Tijela stotina i tisuća 
poginulih ili umrlih od smrzavanja našla su odmah ili s 
vremenom svoje posljednje počivalište po vrletima Kar- 
pata u pojedinačnim a najčešće masovnim grobnicama 
uglavnom bez ikakve oznake.!% 





9 S. Pavičić, Hrvatska ratna i vojna povijest, 380-382. 


IO Isto, U prvih pet mjeseci borbe s ruskim snagama pri 
koncu 1914. g. austrougarska je vojska izgubila najveći broj svojih iskus- 
nih obrazovanih vojnih kadrova kao i veliki broj kadeta, i jako veliki broj 
nižih časnika, zapovjednika i vojnika... A Rusija je za to isto vrijeme prvih 
pet mjeseci rata izgubila oko I 000 000 ljudi. 


Godina 1915. 


Krajem siječnja Brusilov preko karpatskih planin- 
skih vijenaca pokreće protuudar na dužini od oko 250 
kilometara - od klanca Duklja u karpatskim Beskidima na 
zapadu pa sve do krajnje jugoistočne granice Austrougar- 
ske uz rijeku Dnjister u jugoistočnoj Bukovini. 

U teškim četrnaestodnevnim borbama za kar- 
patske prelaze Ljupkov, Užok i Mezolaborecz, Borojevićeva 
3. vojska osim potiskivanja s ovih prelaza i gubitka važnog 
željezničkog čvorišta u Meželaborcu izgubila je i oko 89 
000 vojnika Uz mrtve najveći broj odnosio se na bolesne 
od smrzavanja, ranjenike i zarobljenike; onesposobljeno 
je preko 50 % raspoloživih snaga. Pojedine pukovnije od 
60 časnika i 3 400 vojnika spale su radi gubitaka na 9 
časnika i 250 vojnika. Niti jedan bataljun nije brojio više 
od 200 ljudi. Propala je jedna mlada i snažna vojska a 
rezultat skoro nikakav." 


Dolazak na Karpatsko ratište 
XIII. zagrebačkog korpusa 


Kako bi zaustavili daljnje napredovanje ruskih 
snaga prema Mađarskoj i Austriji, i spriječili ponov- 
no zauzimanja Bukovine, početkom siječnja 1915. g. 
Vrhovni stožer u Beču uz suglasnost nadvojvode Euge- 
na zapovjednika austrougarskih balkanskih snaga sa 
sjedištem u Petrovaradinu odredili su da se sa Srpskog 
ratišta povuče XIII. korpus i prebaci što prije na Karpatsko 
ratište.!? Nakon kratkog zadržavanja oko Rume i Indije, 
od 22. siječnja započeo je sa željezničke postaje Putinci u 
nekoliko kompozicija redoviti odlazak vojnih skupina XIII. 
korpusa prema istočnom bojištu. 

Transport vlakom prolazio je sjeveroistočnom 
Mađarskom. Nakon dvodnevnog putovanja tu su se vojni- 
ci, konji, artiljerijsko oružje, vozarski odred sa streljivom, 
pokretna kuhinja i ostala vojna oprema iskrcavali čekajući 
slijedeće vojnike kako bi planirano krenuli pješice prema 
sjevernim planinskim prostorima Bukovine i Galicije. Sve 
formacije postrojbi XIII. korpusa ovdje su pridružene u 
sastav skupine baruna Pflanzer-Baltina, koja će kasnije 
djelovati kao 7. vojska na krajnjem jugoistočnom krilu 
istočne austrougarsko-ruske fronte. 

Raspodijeljeni po skupinama razvili su široku 
frontu nastupanja. Tako se skupina pukovnika Budinera 
sastojala od l. divizije 10. (zagrebačke) husarske pukovni- 
je, 16. (varaždinske) pješačke pukovnije, opkoparske sat- 
nije, I. voda 2. bitnice 13. (zagrebačke) teške haubičke 





II S. Pavičić, Hrvatska ratna i vojna povijest., 397.-402., 
P Tomac, isto, 194-196. 


12 Alfred Kraus, Uzroci našeg poraza, / originalni naslov: 
Die ursachen unserer niederlage /, Beograd, 1938, 183-184. General 
pješaštva Alfred Kraus, bio je načelnik stožera nadvojvode Eugena, od 
1916. zapovjednik I. / krakovskog / korpusa / 7. armije koji je borbeno 
djelovao u Bukovini, od svibnja 1918. boravi u Ukrajini u svojstvu pred- 
stavnika Monarhije za nabavku žita. 


pukovnije i 3. bitnice 39. (osječke) topničke pukovnije. !) 

Dana 28. siječnja skupina Budiner iscrpljujućim 
maršom kroz duboki snijeg stiže na prvo odredište u 
Rotundu a zatim 29. siječnja sjevernije u Kirlibabu, (dan- 
as sjeverna Rumunjska). Tu su se već nalazile raspoređene 
u vojnim barakama postrojbe 7. pješačke divizije 13. bri- 
gade 52. (osječke) pješačke pukovnije. 

Od 31. siječnja počinju bojeva djelovanja 36. 
divizije, u kojoj su bile elitne čete 53. zagrebačke i 16. 
varaždinske pješačke pukovnije pod zapovjedništvom 
generala Mihaljevića. Istovremeno su manje artiljerijske 
formacije upućene na savladavanje uzvišenja Žuravne, 
Doščine i Dovhe Rise, preko 1400 m n/y, otkud su 
otvaranjem artiljerijske vatre potisnute ruske straže, što je 
olakšalo pješaštvu dostizanje prolaza uz rječicu Doščinu. 
Potisnuvši Ruse 4. veljače izvješen je stijeg na koti 1382. 
iznad izvorišta rječice Izvor. 

Potiskujući dalje prema sjeveru ruske skupine 
austrougarske (hrvatske) postrojbe su uz snježnu 
mećavu napredovale uzvodno uz riječicu Izvor i okol- 
nim uzvišenjima zauzimajući sela Izvor, Prislup, Šepit 
napredujući preko sela Oseredok, Brodine i planine 
Magure prema većem gradiću Seletinu /ukrSeljatin/ a 
zatim i do sela Sergija /ukr. Serhiji/ u kojem se postro- 
jbe smještaju po kućama na kraći odmor uz suglasnost 
zapovjedništva 54. pješačke divizije i 72. pješačke brigade. 

Dana 8. veljače nastavlja se napredovanje dvade- 
setak km širokim frontom prema Ploski, preko uzvišenja 
Ulma i drugim okolnim uzvišenjima i kanjonom uz 
riječicu Putilu do sela Uscie Putile, na ušću u rječicu Bili 
Čeremoš. Tu su se postrojbama 54. K und C pješačke 
divizije priključile postrojbe 42. domobranske pješačke 
divizije, lijevim zapadnim krilom napredujući najkraćim 
pravcem prema Nadvirnoj. 

U dolini Putile u okolici sela Ploska smjestilo se 
II bojni i 54 topa. Na zapadnom boku djelovala je 78. 
pješačka pukovnija štiteći položaje uz dolinu Sučeave 
na koju su došli dolinom rječice Moldove i preko okol- 
nih uzvišenja iz pravca gradića Kimpolunga. Napredujući 
dalje prema sjeveru pukovnijski stožeri i postrojbe nas- 
tojale su se u izuzetno hladnim noćima smještati po 
kućama u planinskim selima karpatskog kraja Verhovina. 
10. veljače bojne i satnije noću raspoređene po selima na 
nadmorskoj visini od preko 700 m. Uscie Putile, Petraši, 
Horohovo, Morenicji, Biloberezka.. 

Nastupajući uz rijeku Čeremoš u središtu zapad- 
nog krila galicijsko-bukovinske bojišnice, XIII. zagrebački 
korpus u sastavu austrougarske armije Pflancer Baltina, 
16. varaždinska pukovnija, kao i sve druge austrougarske 
postrojbe dobvaju veliku podršku od domicilnog ukra- 
jinskog gorštačkog stanovništva Hucula i Bukovinaca, 
koji Hrvate doživljavaju kao osloboditelje od Rusa. Na 
tom zimskom planinskom ratnom putu jedan za drugim 





13. Ratni dnevnik C.K. Varaždinske pješačke pukovnije br. 
16, Bjelovar, Državni arhiv u Bjelovaru,2004. urednik Zeljko Pleskalt, 
knjiga 1,87. 

oslobađaju se prijevoji i uzvišenja, sela i zaseoci i mali 
gradići po visoravnima i u kanjonima visokih Karpata. 
Oslobađaju se prijevoji Glinjany i Čerešnja, sela Bilo- 
berezka, Podzaharičja, Mlinski Potok a zatim | I. veljače 
važno uporište Rostoky a dan kasnije i gradić Kuty. 

U isto vrijeme 42. pješačka domobranska divizija 
imala je oštri sukob s Rusima kod sela Horod južno od 
gradića Kosov /ukr. Kosiv/ iznad riječice Ribnice, gdje su 
mnogi teško ranjeni i gdje je poginulo dvadeset vojni- 
ka. Pale hrvatske domobrance sahranili su vojnici 16. 
pukovnije sljedećeg dana, 13. veljače, nedaleko mjesta 
pogibije. 


Prve bitke uz rijeku Čečvu i 
Lomnicu kod Krasna i Rožnjativa 


Nakon prvih četiriju dana operacija pri prelasku 
Karpata 42. domobranska pješačka divizija izgubila je 26 
časnika i 1800 vojnika, najviše zbog smrzavanja. Teške 
borbe vode se u dolini Bistrice Nadvirjanske za gradić 
Zielonu /ukr. Zelenu/. Borbe se vode i u dolini Bistrice 
Solotvinske i na Lomnici. 

Divizija | I. veljače dostiže prostor južno od Delja- 
tina a 12. veljače cijeli XIII. /zagrebački/ korpus poduzima 
sinkronizirani napad koji je 14. veljače uspješno potisnuo 
protivnike. «Naši Hrvati prodiru dan kasnije u Delatyn i 
gone neprijatelja sve do Nadvorne» kaže sudionik ovog rat- 
nog pohoda hrvatskih vojnika, topnički časnik dr. Slavko 
Pavičić, (pravnik i publicist) slikovito opisujući prve dane 
hrvatskog XIII. korpusa na karpatskom ratištuu Galiciji. 


Zima je bila neodrživa. Uviek ispod 25 stupnjeva 
hladnoće. Spasavali su nas razni zaštitni predmeti kao 
debele bunde i razno krzno, koje smo dobili još u Rumi baš 
za taj zimski pohod.Početkom veljače moja je haubička 
bitnica prolazila od Krasne na sjever, u prostor Ldzanya / 
Verbivka, op. B.G./, da dostigne Rožnjatov. Domobranci 
su već prelazili Lomnicu /ukr. Limnica/ s obje strane ceste 
prema Rožnjatovu. Ispod Ldzanya vidjeli smo duboku i 
široku dolinu rieke Lomnice, koja se je prostirala od Kalusza, 
oko izbočenog briega Rechya, sve do Jasiena i dalje dolje 
do Njebulova, onog tragičnog mjesta, gdje je neprijatelj na 
uzmaku, valjda nehotice, zapalio jednu poljsku bolnicu, u 
kojoj su poginuli mnogi naši Bosanci. Svuda naokolo s lije- 
va i desna mali kućerci i pojasi. Daleko dolje na 15 km na 
zapad vidimo Dolinu i pojedine tomjeve njezinih crkava... 
U jutro u 6 i po sati bili smo već pred Rožniatovom. 

l dalje artiljerijski časnik svjedoči; 

Zadnji koraci naših težkih podravskih konja, uviek 
svježih i pripravnih za svaki teret, doveli su nas u malo 
mjesto Rožniatov, trgovište u galicijskoj Podoliji. Sa svo- 
jih šest haubica uzeo sam položaj na rubu sela i odmah 
otvorio vatru na one visove, koji su okruživali Dolinu, i 
na sve prilaze toga čvora. ...Moja topovska zaštita bili su 
crveni mađarsko-rumunjsko-njemački husari iz Sedmograd- 
ske, uviek pripravni i na ataku i na borbu s puškom u ruci. 


Borbe su trajale gotovo cieli dan. ...Tu smo se mi držali, 
ali položaj sjevernije od Kalusza bio je sve teži. Tu su nove 
divizije generala Lešickog već probile naše linije, a južno od 
nas bačena je šesta gradačka divizija s položaja oko Spasa 
već s one strane Czezve. ...Ruske su divizije bile nadopun- 
jene, gotovo u podpunom ratnom stanju, dakle trostruko 
jače od naših snaga. ...Situacija je za nas bila teška, skoro 
katastrofalna. Korak po korak uzmicali su naši domobranci 
na Lomnicu, koju su držali, i jakom vatrom odbijali nepri- 
jatelja, dok moja bitnica i druge bitnice 37. pukovnije nisu 
dostigle brdski hrbat s obje strane Krasne na sjever i na 
jug... 

...Noć je prošla. Ledena i surova. Osvanulo je još 
ledenije i nemilosrdnije zimsko karpatsko jutro, čak sa sun- 
cem.. Svakog časa čuli smo sve težu puščanu i topovsku 
vatru. Čuli smo s desnog krila neprestano ruske povike «Lira! 
Ura!», kojih ćemo se uviek sjećati. Ciela je ona krajina bila 
puna tih povika. Ja sam se uztalio u prednjem položaju 
pješačke linije baš tamo, gdje se sastajao rov 26. domo- 
branske karlovačke pukovnije s rovom susjedne mađarsko- 
rumunjske pukovnije, šeste gradačke divizije. .../l desno od 
nas, u onoj širokoj nizini Lomnice, oko onih šuma i gajeva 
pokazivao se kroz dva dana najčudniji prizor. Najmanje 
dva zbora ruskog pješačtva u dugačkim valovima napre- 
dovala su na naše i susjedne divizije, na naše domobrane, 
s neprestanim jurišnim povicima «Lira! Ura!» ...Taj dan 
približili su se najjači juriši ruskih divizija položajima naših 
domobranaca... Napokon je Rus ponovio taj strahoviti 
juriš. Bacio se svom snagom na 26. domobransku. Na 200 
m od mojeg položaja u širokoj fronti ušao je u naše jarke. 
Dio je pukovnije stradao. ...'? 

Na krajnjem istočnom krilu vodile su se borbe za 
ponovno ovladavanje Bukovinom. 

Tako 7. veljače austrijske snage istiskuju Ruse iz 
Syljatyna, Izvora, Kutia, Vyžnjice, Čeremoša. 


Borbe na Strimbi, Bistrici 
Nadvirjanskoj i oko Stanislavova 


Dok je uspješno potiskivana ruska vojska iz 
Bukovine, krajnjeg jugoistočnog dijela Monarhije, hrvatski 
su domobrani uz pomoć susjednih jedinica od 14. veljače 
napredovali prema gradiću Nadvirna. Koncem veljače, kroz 
duboki snjeg i na hladnoći i do 25 stupnjeva ispod ništice 
XIII. zbor se razvijao u pravcu Dolina — Strij. U dolini 
planinskih rijeka Bistrice Nadvirjanske i Strimbe jurišaju 
domobrani 28. osječke pukovnije. Upravo su postrojbe 
osječke pukovnije od svih drugih domobranskih pukovnija 
42. domobranske pješačke divizije u najvećem broju izgi- 
nule ili teško ranjene probijajući se kroz snježnu mećavu, 
hladnoću i boreći se protiv ruske obrane oko Tatarova. Tu 
opet jurišaju s dvije strane na brijeg kod Nadvirne. O tome 
i Žrtvama hrvatskih domobranaca iz osječke pukovnije 
svjedoči S. Pavičić; 





I4  SPavičić, isto, 417-419. 


Pukovnija je nekoliko puta jurišala na čelu sa svo- 
jim zapovjednikom podpukovnikom P. Osvojila je nakon 
težkih i krvavih borbi na nož dobro branjene položaje i 
zarobila većinu branitelja, u koliko su preostali. Zli skupo 
je platila taj veliki uspjeh. Pao je i njen veliki zapovjednik i 
veliki broj časnika s mnogo najboljih zapovjednika. Teško 
je krvarila cijela naša divizija, naši domobranci, a ipak je 
to bio tek početak.!" 

Nakon slomljenog žilavog otpora Rusa kod Nad- 
virne, cijeli XII. zbor se okrenuo prema zapadu, prema 
Lomnici kod prijelaza Jaslena, Slivki i Perehinsko. Uz 
pomoć 6. divizije otuda je planiran napad S juga i 36. 
divizije sa sjevera na prostore oko Doline, a također i iz 
pravca od Kaluša i Stanislava. 

Jugoistočno od planinske rijeke Lomnice (Limnice) 
teče planinska rijeka Tismenica a istočno od nje Bistrica 
Solotvinska, a od nje istočno Bistrica Nadvirjanska. Ove 
dvije karpatske rijeke Bistrice, spustivši se niz karpatske 
klance u dolinu okružujući grad Stanislaviv (danas Ivano- 
frankivsk), spajaju se u rijeku Bistricu koja se kod Jezupilja 
ulijeva u Dnjestar. Na prostoru oko navedenih karpatskih 
rječica vodile su se teške borbe s ruskim snagama u koji- 
ma sudjeluju hrvatski pukovi. 

Nakon osvajanja Nižniva na Dnjestru i dolaska 
do Kaminopolja borbe se vode oko Stanislavova i Kaluša 
s naizmjeničnim rezultatima. Tada hrvatske jedinice kod 
povijesnog Haliča po prvi put prelaze rijeku Dnjister. 


Nastupanje uz velike žrtve prema 
rijeci Prut i dalje prema Dnjistru 


Potisnuvši Ruse iz Dyljatina i Lančina, postrojbe 
54. i 36. K und C pješačke divizije te 42. domobranska 
pješačka divizija od 13. veljače vode teške borbe za grad 
Nadwornu (ukr. Nadvirna) na rijeci Bistrici Nadvirjanskoj. 
Na istočnom krilu 53. pješačka pukovnija je nakon dugih 
borbi jurišem zauzela važno rusko uporište Zablatov (ukr. 
Zabolotiv), na lijevoj obali Pruta. 

Između njih središnjim pravcem nastupaju, nakon 
osvajanja uzvišenja Sokolsky, postrojbe varaždinske 
pukovnije i ulaze u mjesto Kuty koje su ruske snage bez 
borbe napustile. Uz žestoku borbu 16. veljače je osvo- 
jeno susjedno mjesto Pečenižin istočno od Kolomije, pa 
Popov i druga okolna sela. Pionirski odjel kod Kolomača 
i Kujdova gradi na mjestu srušenog mosta privremeni 
prijelaz preko rijeke Prut. Iz tog pravca Varaždinska 
pukovnija napreduje prema sjeveru kršeći otpor ruskih 
snaga zauzimajući mjesta Molodilov, Siedlisku, Bedn- 
arovku, Strinpkow, Neudorf, Opraščinu, Havrilowku gdje 
se desnim krilom sastaje s postrojbama 10. zagrebačke 
konjaničke divizije. 

Toga dana -19. veljače dostignuta je rijeka Bis- 
trica Nadvirjanska kod sela Tismeničani sjeverno od grada 
Nadvirne kada je varaždinska pukovnija potčinjena 54. 


pješačkoj diviziji sa zadatkom brzog napredovanja preko 
Bohorodčana prema Grabovki (ukr. Hrabivka). Koordini- 
ranom akcijom zajednički nastupaju |6.varaždinska 
pješačka pukovnija i 39. osječka topnička pukovnija i 3. 
haubička divizija kako bi napale preko uzvisina i obro- 
naka Pasiečne ukopane neprijateljske položaje duž puta 
i u mjestu Ribno koji su branili prilaze Stanislavovu. Jaki 
ruski otpor 7. pješačke pukovnije i artiljerija djelovali su i 
s obližnje Jetrene gore. 

U isto vrijeme, zapadno kod Stanislava Rusi 
napadaju 10. austrougarsku konjičku diviziju. | nared- 
nog dana nastavljaju se obostrano žestoki napadi. Cilj je 
izbaciti Ruse i iz prigradskog naselje Zagvozd. U bitci kod 
Ribnog i Zagvozda 23. veljače austrougarske snage su 
pretrpjele velike gubitke. Samo u varaždinskoj pukovniji, 
najviše iz 8. satnije, poginulo je 10 vojnika, 21 je ranjen a 
32 su zarobljena. Uz teške gubitke ratnici su teško trpjeli 
zbog velike hladnoće i hladnih kiša. 

Tijekom 27. i 28. veljače borbe s obje strane 
jačaju i sve su brojnije žrtve. Sjeverno od mjesta Sielec 
(ukr Silec), na raskrižju za gradove Jezupilj i Halič na des- 
noj obali Dnjistra, Rusi pružaju žilav otpor, prelazeći na 
pojedinim dionicama i u protunapad neovisno o broju 
poginulih. Tu se po prvi put u borbe uključuju i oklopna 
vozila. Zabilježeno je; «Leševi su se gomilali na cestama i 
u dvorištima..,neprijatelj je smlavljen i u bijegu je ostavio 
iza sebe gomilu leševa. Pukovnija je zarobila 500 nepri- 
jateljskih vojnika».!9 

Toga dana su poginuli iz varaždinske pukovnije 
satnik Adam, poručnik Pantelić, kadet Ferenczi i brojni 
vojnici. Ranjeni su satnik Pavliček, natporučnik Julius von 
Jellačić a nestali su satnik Rumpel, natporučnik Egers- 
dorfer, zastavnici Rosl i Brlić, poručnik Hobolac i brojni 
vojnici. A kao bolesni navode se nadporučnik Johann 
von Jellačić, vojni svećenik Burger i liječnik — asistent dr. 
Szepesi. Pukovnija je raspolagala sa samo 800 vojnika, 
ostali su poginuli, nestali ili Zarobljeni, ranjeni ili bolesni. 


Bitke u dolini rijeka Pruta, Čeremoša, Bistrice 
Nadvirjanske, Bistrice Solotvinske, Limnice i Strimbe 
— kod Krasne i Doline, kod Kaluša i Solotvina bile su 
vrhunac borbi hrvatskih domobrana na sjevernim obron- 
cima Karpata. Zajedno s vojnicima 36. divizije i drugim 
divizijama, poglavito domicilnim, oni su se ovdje borili za 
oslobođenje Galicije od okupatora — Ruske carske vojske. 

Operacija na Dolinu i Strij bila je završena pora- 
zom i gubitcima posebno u karlovačkoj 26. domobran- 
skoj pješačkoj pukovniji. Ofenziva Pflanzer-Baltina bila 
je zaustavljena a postrojbe su vraćene unatrag prema 
karpatskim obroncima na prostor oko Solotvina, Bytkiva, 
Pasične, prema uzvišenjima Karpata. 





15 Isto, 423. 

Zaustavljanje - napredovanja i povlačenje 


Radi sve većih gubitaka i sve većeg gomilanja 
ruskih snaga (317. i 318. pješačke pukovnije, kasnije 5. 
i 6. sibirske streljačke pukovnije i druge pukovnije), od 3. 
ožujka počinje povlačenje preko Jamnice na prostorima 
između Dnjistra i Stanislava. Najprije se stožer i vojska 
okuplja u mjestu Volčinec (ukr. Vovčinec) i jugoistočno 
na odsječku duž Bistrice gdje je izvršen preustroj 
raspoloživih snaga. Drugoga dana povlačenje se nastavlja 
od željezničkog kolodvora u Stanislavu preko Markovca i 
Otinje prema jugu. 

Od 7. ožujka, još uvijek u zimskim snježnim 
prilikama na temperaturi i do 8 stupnjeva ispod ništice 
postrojbe 16. 13. i 53. pješačke pukovnije zaposjedaju 
uzvisine Byhanja oko kote 370 i sela Mogila (ukr. Mohyla) 
sjeverno od Otinje. Utvrđuju se i obrambeni položaji oko 
kote 350 i u Krivotulima Novim te u šumovitom području 
od mjesta Krasilovka preko Grabiča do Zagroblja gdje su 
se očekivali napadi nadirućih ruskih snaga. Dio bitnica 
37. topničke pukovnije stacioniran je u selu Hostov /ukr. 
Hostiv/.!? 

Dana 14. ožujka Rusi su probili položaje u Kriv- 
otulima Novim istočno od crkve kada su zarobili 2. i 9. 
satniju i satnika Petričevića. Dan kasnije, nastavljaju se 
borbe za Krivotule, a kod Tarnovice Polne napadnuti su 
položaji 53. zagrebačke pješačke pukovnije. U borbama 
sudjeluje i šest satnija 93. pješačke pukovnije, bitnice 13. 
zagrebačke topničke brigade 34. i 37. topničke pukovnije. 
U tim borbama izginuo je veliki broj vojnika a mnogi su 
teško ranjeni ili su zarobljeni. 

Za hrabro držanje u borbama kod Krivotula Novih, 
Mogile i Tarnovice Polne 16., 17. i 18. ožujka Vrhovno 
armijsko zapovjedništvo i Zapovjedništvo kopnene vojske 
pohvalili su držanje 16. i 23. pješačke i 25. domobranske 
pješačke pukovnije. 

Na sjeverozapadnom dijelu austrougarske fronte 
težak vojni i psihološki udarac. 23. ožujka, nakon dugih 
i iscrpljujućih borbi s tisućama mrtvih i teško ranjenih 
na obje strane, Rusi osvajaju utvrdu Pžemišlj. Bila je to 
šokantna i strašno deprimirajuća vijest na svim bojevim 
linijama austrougarske vojske. 

Utvrđenu obrambenu liniju Krivotuli — Mogi- 
la pojačava se novim linijskim rovovima, zaštitom 
od šrapnela, žičanim preprekama. Pozicije Ill. bojne 
25. (zagrebačke) i II. bojne 26 (karlovačke) pješačke 
pukovnije zamjenjuju se bojnama 13. i 16. pukovnije. U 
Mogilu dolazi doknadna VIII bojna 16. pukovnije pod 
zapovjedništvom satnika Kosanovića s osam časnika, 
923 vojnika, 4 poljske kuhinje i 13 vozila. Sljedećeg dana, 
26. ožujka u jutro u 5 sati, od prethodnog dana pristigle 
doknadne bojne poginula je šestina njezinih pripadnika, 
a u noći 29. ožujka, kod Krasilovke, Rusi zarobljavaju još 





17. UHostivu je od 14. ožujka 1915. bila smještena i pokret- 
na bolnica i 12 pripadnika orkestra 16. pj. pukovnije. Ratni dnevnik.,, 26. 


29 vojnika 1 6.pukovnije. | dok se postrojbe XIII hrvatskog 
korpusa i dalje utvrđuju, ruski glavni armijski stožer pre- 
bacuje XXX. armijski korpus iz Stanislava u Dolinu. 

O sudjelovanju slavonskih vojnih formacija u bor- 
bama kod Stanislavova; 78. osječke pješačke pukovnije, 
28. osječke domobranske pješačke pukovnije, 12. ulanske 
i 38. poljsko-topnička pukovnije piše ondašnji hrvatski i 
osječki tisak. Pišu da su operacije bile «katastrofalne», a 
da su «najteže gubitke imale 78. i 28. osječka pukovni- 
ja». Poslije ponoći 9. svibnja Rusi pokreću novi snažni 
topnički, a zatim pješački napad na cijeloj bojišnici od 
Krivotula do Hotimira, ali su odbijeni. 


O zarobljavanju vodnika 

25. domobranske pukovnije Josipa 
Broza kod Okne u Bukovini 

25. ožujka 1915.9. 


Od potiskivanja Rusa iza istočnih granica Galicije 
i Bukovine, rovovske pozicije uz meandrirajuću rijeku 
Dnjister na istočnom pograničju Bukovine držale su 
postrojbe 42. pješačke pukovnije. Kod mjesta Okno nala- 
zile su se postrojbe 25. zagrebačke pukovnije. Na Uskrs 
25. ožujka 1915. kada je ovaj blagdan bio istog dana i po 
julijanskom i po gregorijanskom kalendaru (katolički i pra- 
Voslavni), Rusi iznenada pokreću novu jaku ofenzivu. Toga 
dana većina časnika nije bila u svojim jedinicama nego su 
u pozadini, u stožeru slavili Uskrsne blagdane. Vodnik u 
jednoj od bojni 25. domobranske pukovnije Josip Broz 
nalazio se u rovu kada je rusko pješaštvo počelo nadirati 
na njihove rovovske položaje. Domobranci su u početku 
uspješno odolijevali prodorima dok obrana na susjednoj 
poziciji nije probijena žestokim napadima čerkeske kon- 
jice iz «Divlje divizije». 

Biograf Josipa Broza prenosi njegova sjećanja; 
«Čerkezi su opkolili bataljon /bojnu, op.B.G./ u kojem se 
nalazio Josip Broz. Sjahali su sa svojih konja i s kopljima 
u rukama jurnuli s leđa na rovove tog bataljona. Zauzet 
odbijanjem napada ruske pješadije, bataljon nije uopće 
primjetio dolazak Čerkeza. Čerkezi su se prosto sjurili u 
domobranske rovove. Jedan Čerkez, sa svojim kopljem 
dugim dva metra , naletio je na Josipa Broza, koji je u ruci 
imao pušku s bajonetom. Vješt mačevalac, Josip Broz je 
odbio nalet prvog Čerkeza, ali je u tom trenutku pritrčao 
Josipu Brozu i drugi Čerkez s leđa i zabo mu u lijevu 
lopaticu gvozdeni vrh svoga koplja». 

O daljnem zbivanju sjeća se Josip Broz; « Dok sam 
odbijao napade onog prvog Čerkeza, odjednom sam osje- 
tio strahovit udar u leđa. Okrenuo sam se i vidio iskeženo 
lice drugog Čerkeza i ogromne crne oči s jakim obrvama. 
Pao sam. Čerkezi su tada počeli da kasape sve od reda, pa 
čak i kolju noževima pojedine domobrane. Nešto kasnije 
naišla je ruska pešadija, koja je zaustavila ovo orgijanje 
Čerkeza. Istovremeno su Čerkezi zarobili i čitav štab domo- 
branskog puka..» 


Josip Broz je, poput mnogih preživjelih zarobljen- 
ih austrougarskih vojnika završio kod Kazana a kasnije u 
Ardatovu, a zatim je prebačen u gradić Kungur na Uralu, 
jedan od mnogih zarobljeničkih vojnih logora duboko na 
ruskom istoku.'9 

Nakon pada Pšemišlja 28. i 29. veljače, ruske snage 
se koncem ožujka i početkom travnja okreću prema kar- 
patskim visovima. Austrougarska 2. armija Behm-Ermelija 
povlači se u dubinu Karpata dok se 3. armija uspijeva 
održati na visovima južno od Meželaborca zaprečavajući 
nadiranje ruskih snaga prema dolini Laboreca. Do sredine 
travnja borbe su se na Karpatima stišale a da niti jedna 
strana nije bila zadovoljna konačnim rezultatom iako je 
svaka strana izgubila više desetaka tisuća svojih boraca.!?) 


Raspjevani Hrvat na dugom putu 
u zarobljeništvo u dubini Rusije 


Od samog početka rata, pa sve u većem broju 
kroz 1915., 1916. i 1917. godinu teretni vlakovi su 
dnevno i tjedno iz sabirnih centara ratnih zarobljenika na 
području Ukrajine odvozili stotine i tisuće austrougarskih 
ratnih zarobljenika preko Kijeva (ukr. Kyjiva) prema istoku 
u zarobljeničke logore u dubini Rusije, prema Uralu i dalje 
prema Sibiru.2% 

Škot R. H. Bruce Lockhart je, kao činovnik 
britanskog generalnog konzulata boraveći u Moskvi od 
1912. do 1918. godine, bio svjedok isudionik povijesnih 
zbivanja u Rusiji u vrijeme priprema i tijekom Prvog 
svjetskog rata na Istočnom bojištu / za rusku stranu 
Jugozapadno bojište/ te revolucionarnih previranja u Car- 
skoj Rusiji sve do dolaska na vlast boljševičke partije. O 
tom boravku, opservacijama i neposrednim kontaktima 
s najznamenitijim povijesnim ličnostima u carističkoj i 
boljševičkoj Rusiji objavio je memoare. 

U opisu jednog kratkog boravka u Kijevu, u 
Ukrajini, koncem ožujka 1915.g., opisao je impresivan 
doživljaj s austrougarskim ratnim zarobljenicima u teret- 
nim vagonima na željezničkoj postaji u predgrađu Kijeva, 
gdje su se zaustavili na svom dugom putu prema hlad- 
nom istoku, u dubinu Rusije; 

..«Kad smo se približili Kijevu, /bilo je to na Veliki 
petak, op. B.G /stajali smo dosta dugo vremena na jednoj 
pokrajnjoj stanici. Jedan vlak koji je vozio austrijske zaro- 
bljenike, stajaše na sporednoj pruzi. Zarobljenici, prividno 
bez straže, izmiljili su iz svojih teretnih vagona i visjeli su 





I8 Vladimir Dedijer, Josip Broz Tito, Prilozi za biografiju, 
Beograd, 1955, 63-65. 


19 lako ne postoje pouzdani podaci o gubicima, austrijski 
službeni podaci govore o 600 000 do 800 000 ljudi. Jedna desetina su 
poginuli, tri do pet desetina je ranjeno i oboljelo a ostli su zarobljeni. 
Prema drugom proračunu, od I. siječnja do 30. travnja 1915. austrou- 
garska vojska je na ruskom frontu izgubila 793 ooo ljudi, zajedno s 
posadom Pšemisla, od čega je bilo 358 ooo mrtvih, nestalih i zaro- 
bljenih. I ruski gubici u ovom periodu ratovanja bili su veliki ali značajno 
manji od austrougarskih. PTomac, isto, 199. fn. 8. 


20 Dinko Čutura, Lovro Galić, Veliki rat., 41 


na drvenim gredama, uživajući u prvoj toploti sjeverno- 
ga sunca, prije nego će nastaviti svoj dugi put u Sibiriju. 
Jadni ljudi! Izgledali su isto tako slabo hranjeni, kao što 
su bili jadno obučeni. U Moskvi bi me vijest o zarobljenju 
tolikih tisuća zarobljenika uvijek ispunjavala vatrenim 
oduševljenjem. Ovdje, licem u lice s ovim jadnicima, zaoku- 
pljala me samo jedna misao. Snodgrass, američki generalni 
konzul, koji je zastupao njemačke interese u Rusiji, točno mi 
je opisao strašne prilike u ruskim zarobljeničkim logorima 
i s dubokim sažaljenjem u srcu, mislio sam na to, koliki će 
od ovih jadnih mladića, od kojih su mnogi, sigurno, sretni 
da su zarobljeni i ne poznaju svoju sudbinu, koja ih čeka, 
opet vidjeti svoju domovinu. 

Tada, dok sam stajao kod otvorenoga prozora 
gledajući ih više kao što posjetnik promatra novu životinju 
u zoološkom vrtu, jedan od zarobljenika počne pjevati Inter- 
mezzo «Cavallerie Rusticane». Bio je to neki Hrvat i proljeće 
je ugrijalo njegovo srce, dozvavši mu u spomen njegovu 
dalmatinsku domovinu. On se savršeno ništa nije brinuo 
za naš vlak pun Rusa. Pjevao je sebi za radost i pjevao 
je kao da mu srce hoće pući. Ne znam tko je bio. Možda 
je bio tenor zagrebačke opere. Ali utisak, koji je proizveo 
njegov glas na ovoj maloj stanici sa svojom pozadinom 
zelenih polja i voćnjaka, bijaše čaroban. Njegovi drugovi 
— zarobljenici prestadoše s bacanjem kamenčića. Rusi u 
našem vlaku ustadoše sa svojih mjesta i stajahu u tihom 
oduševljenju kod prozora. A kad je svršio, kod Zlustrijan- 
aca i kod Rusa, izbije jedinstveno spontano oduševljenje, 
a iz vagona padala je na zarobljenike prava kiša cigareta, 
jabuka i kolača. Pjevač se ozbiljno nakloni i okrene glavu. 
Tada se začuje zvižduk /vlaka/ i mi nastavismo svoj put." 


Prve borbe uz desnu 
i lijevu obalu Dnjestra 


U isto vrijeme, kada ojačane njemačke i austrou- 
garske postrojbe odlučnom ofenzivom potiskuju Ruse 
od Horlica i sa Sana i cijele Poljske i kada je 22. lipnja 
oslobođen Ljviv 7. armija istiskujući Ruse iz Karpata nas- 
tupa prema Dnjestru na liniji istočno od Stanislavova — 
Kolomeje. 

Nakon zauzetog prostora oko desne obale 
Dnjestra nasuprot Nižniva i Koropeca, od 17. lipnja 
počinju pripremne operacije za stvaranje uvjeta prelaska 
na lijevu obalu ove velike galicijske rijeke s ciljem dol- 
aska na najistočnije granice Austro-Ugarske, odnosno 
oslobađanje preostalog dijela okupirane Galicije. 

Kod Przevozice (danas južni dio Koropieca) u 
sljedećim danima satnije 16. i 54. pješačke pukovnije uz 
pomoć drugih satnija uz velike gubitke u mrtvima i ran- 
jenima uspijevaju osvojiti pozicije unutar velikog mean- 
dra s lijeve strane Dnjestra sa seoskim naseljima Hori- 
hlady, Zamčiska i Ostrovijec. 





21 RH. Lochart, Moskva 1912-18, uspomene britanskog 
diplomate, Zagreb, 1941, 62-63. 

Od 13. srpnja novi proboji na južnom dijelu Dnje- 
starske bojišnice oko ušća rijeke Seret. U borbama koje se 
vode za preuzimanje ruskih obrambenih linija oko Kosci- 
elnika, Horodoka, Kulakovaca a najviše za uzvišenje kod 
Duinova sudjelovale su artiljeriske postrojbe 42. domo- 
branske divizije i 6. pješačke divizije s 56 topova i satnije 
27. domobranske pješačke pukovnije, 16. austrougarske 
pješačke pukovnije, 13. austrougarske pješačke pukovni- 
je, 66. pješačke pukovnije, 87. pješačke pukovnije, 2. 
bosansko-hercegovačke pješačke pukovnije. 

U žestokim borbama 19. srpnja, s brojčano 
nadmoćnijim istočnosibirskim i drugim ruskim snagama 
kod Duinova, pogino je ili teško ranjen veliki broj austrou- 
garskih vojnika i časnika. Samo je iz 16. pukovnije poginulo 
164, ranjeno je 274, a 330 nestalih - zarobljenih vojnika i 
časnika. 

Pukovnik  Raimund  Budiner, zapovjednik 16. 
pješačke pukovnije o bitci kod Duinova u Ratnom dnevniku 
austrougarske Varaždinske pješačke pukovnije br.I 6 zapisao 
je dva dana kasnije (22. srpnja 1915); 

«Ujutro 19. srpnja teška se topnička paljba čula 
duž cijele bojišnice, najintenzivnija je bila kod Duinova, 
uporišta 3. dragunske pukovnije, dijelova postrojbi 1 1. ulan- 
ske i 10. husarske pukovnije te 5. satnije vlastite pukovnije. 
Od 3 h 30 do 5 h 45 na udaru teške topničke paljbe i paljbe 
lakih topničkih bitnica bili su i rovovi koji nisu bili zaštićeni 
žičanim zaprekama. Još prije 5 h 30 primijećeni su poje- 
dini vojnici kako napuštaju zaklone. Djelotvornost paljbe 
povećavalo je i kamenito tlo. Navedene su postrojbe Rusi 
jednostavno pregazili. Istovremeno su uslijedili jaki proboji 
na cijeloj bojišnici, i to posebno na položajima središnjeg 
uporišta, kamo su se povukli Bosanci. Tri puta je satnik Bandl 
uz podršku konjaničkih časnika 8. satniju predvodio u pro- 
tunapad i sva se tri puta morao povući. Satnija je izgubila 
50% ljudi. U međuvremenu su Rusi probili bojišnicu i na mos- 
tu 191. Između 6. satnije vlastite i 10. satnije 13. pješačke 
pukovnije stvorila se praznina u koju su prodrli Rusi nakon 
što su tijekom moći neopaženo stigli do bojišnice vlastite 
pukovnije... 

Mnogi su časnici i vojnici poginuli ili su zaro- 
bljeni» 22 


Bitke na Zlatnoj Lipi 


Dana 23. kolovoza 1915. po naredbi 7. armije 36. 
pješačka divizija počinje ofenzivu prema lijevoj obali Dnjes- 
tra kod ušća Zlatne Lipe (ukr. Zolota Lypa). U proboju na 
pravcu Uscie Zielone - Zadarov — Niskoliči gdje sudjeluju i 
satnije 16. varaždinske i 52. osječke pješačke pukovnije, 27. 
kolovoza pretrpljeni su veliki gubici u mrtvima i ranjenima. 

U sljedećim danima postrojbe 72. pješačke brigade 
osvajaju jedan za drugim ruske obrambene pozicije i naselja 
u dubinu između rijeka Zolota Lypa - Koropec — Baryš — Ser- 
et. U tim borbama, na pojedinim mjestima Rusi su pružali 





22 Isto, 60-62. 


žilav otpor. Tako je pri glavnom i neuspjelom jurišu na 
Prevlaku, sjeveroistočno od Bučača, 13., 53. i 93. pješačke 
pukovnije 36. pješačke divizije poginuo i ranjen veći broj 
vojnika. Nakon osvajanja uzvisina, rovovskih linija i nas- 
elja oko srednjeg toka Koropieca od Dubienke i Čehova sve 
do Monasteržiska, s istom žestinom i uz velike žrtve vode 
se borbe za Jezerane uz rječicu Bariš. Od 2. rujna najžešće 
borbe se vode sjeverno od Bučača na rijeci Stripi sve do 
Starih Petlikovaca i istočno prema rijeci Seret. 

Lokalno stanovništvo je svim oblicima surađivalo 
s austrougarskom vojskom a posebno dojavljujući pozici- 
je ukopanih ruskih jedinica. Južno od grada Terebovlje na 
rijeci Seretu kod Budanova Rusi organiziraju čvrstu obranu; 
«Rusi su još prije nekoliko mjeseci utvrdili svoje položaje i 
pojačali ih trostrukim i četverostrukim žičanim zaprekama. S 
promatračkog položaja detalji su bili jasno vidljivi: A: ukopa- 
na bočna postrojba, B: zatvoreni zemljani rov. Glavno je 
uporište bio utvrđeni samostan s katoličkim i židovskim gro- 
bljem povezan rovovima i ograđen žicom. Postavljen je i red 
šrapnelskih zaklona sa žičanim zaprekama koji se protezao 
do crkve na koti 328».2%) 


Ruska kontraofenziva i 
rovovske bitke na Stripi kod Bučača 


Nakon višetjednog gonjenja i povlačenja ruskih 
snaga prema istoku, nenadano, 9. rujna, preustrojene i 
novopridošle ruske pukovnije kod Budanova i na cijeloj 
bojišnici s lijeve strane Dnjestra zaustavljaju napredovanje 
austrougarskih snaga VI. Košičkog i XIII. zagrebačkog zbora, 
nanoseći im velike gubitke u poginulim, ranjenim i zaro- 
bljenim. Samo iz 16. varaždinske pukovnije poginulo je 270 
vojnika, a daleko veći broj je ranjen, a najveći broj je pao u 
zarobljeništvo? Iz stožera 36. /zagrebačke/ pješačke divizije 
naređeno je defenzivno povlačenje prema Stripi i Bučaču. S 
ciljem zaustavljanja jakog nastupa ruskih snaga i rasterećenju 
široke bojišnice na južnijem dijelu Dnjestarske fronte, od 15. 
do 17. rujna određen je proboj. S jakom artiljerijskom palj- 
bom i pješačkim nastupom na ruske obrambene rovove 
prsa o prsa kod Bobulinca, Belavinca i Osovca sjeverno od 
Bučača, austrougarske snage, /odjeli hrvatskih pukova 7. i 
36. pješačke divizije/, doživjeli su težak poraz. Broj poginulih, 
ranjenih, zarobljenih bio je do jedne trećine ukupnih aus- 
trougarskih snaga na ovoj dionici fronte na Stripi.2% 

Na dan 12. listopada kod Trybuhovaca južno 
od Bučača, pri neuspjelom pokušaju proboja s oko 1100 
vojnika dugih rovovskih i širokih žičanih ruskih prepreka na 
bojišnici širokoj oko 2500 m, poginulo je i ranjeno više sto- 
tina austrougarskih (hrvatskih) vojnika 2% 





23 Isto, 74 
24. isto, 77 


25. Od 1788 vojnika 16. pukovnije, prebrojanih 15. rujna, 
preostalo ih je 1209.-580 vojnika je izgubljeno, od toga 164 ranjeno i 
70 poginulo, 340 zarobljeno. isto, 80 


26 Satnik Fiala, sudionik napada opisuje svoj položaj; «ležao 


Uz rovovsko-žičane obrambene linije uz obe 
strane rijeke Stripe u sniježnoj zimi studeni i prosinac 
prolazi u zatišju. 


Borbe 79. otočačke pješačke 
pukovnije u Volynji 


Ličanin Frane Dubravčić, kao časnik svoje 79.c.k. 
otočačke pješačke pukovnije sudjelovao je u bitkama na 
najsjeveroistočnijem dijelu bojišta austrougarske vojske, 
u pokrajini Volynj. O tome je zapisao: 

Ofenziva ruskog generala Brusilova bila je pospješila 
naš odlazak na frontu. U Volinji nas dočekaše ostaci 79. 
pukovnije. Od pet kompletnih bataljuna ostale su tek tri 
mršave kompanije. Mnogo ih je zaglavilo, a najviše ih je 
otišlo u «veliki kadar», kako smo zvali rusko zarobljeništvo. 
Od preostalih vojnika i nas koji smo tada došli formirana su 
dva bataljuna. Komandantom našeg prvog bataljuna postao 
je potpukovnik T. Istog dana u dnevnoj zapovijedi pozdravio 
nas je general Puhalo i izrazio veselje da je 79-a, kao njegova 
ishodna regimenta, sada došla u sklop njegove armije. . .27 


Nakon ranjavanja kapetana W. sjeća se Dubravčić, 
« vodstvo naše kompanije preuzeo je poručnik Krušnjak. 
Onda smo pošli još malo poljem naprijed, zatim zakrenuli 
ulijevo i stigli do iskopanih jaraka. Jedan po jedan ulazili 
smo u jarke provlačeći se naprijed i udarajući čas puškom, 
čas naprtnjačom o uske i blatne stijene. Kako je tih dana 
bilo kiše, jarci su bili dobrano napunjeni vodom, pa smo 
na mjestima gazili vodu i blato do koljena.. 


Noć je prošla razmjerno mirno, ali kad se razdani- 
lo, Rusi otvoriše na nas bubnjarsku vatru... Poslije sat-dva 
Rusi se malo primiriše. Njihovi su položaji bili udaljeni više 
od kilometra, čak tamo na drugoj uzvisini. Između nas bila 
je dolina. Ispred naših položaja nalazile su se zapreke od 
bodljikave žice. 

Mirovanje nije baš bilo dugo trajalo. Našje bataljun 
dobio nalog da napadne ruske položaje na suprotnoj uzvi- 
sini. Pištoljem je komandant dao znak za napad. «Napri- 
jed!» i mi smo jurnuli — do naših žičanih zapreka, jer dalje 
nismo mogli. Rusi otvoriše na nas paklenu vatru iz pušaka, 
strojnica i topova. Dok su mrtvi oko nas padali, pobjegos- 
mo, ranjeni i svi drugi, natrag u naš položaj. Ranjen je 
bio i naš drugi zapovjednik, poručnik Krušnjak pa je vod- 
stvo preuzeo zastavnik Šutej... Poslijepodne, kad je granulo 
sunce, vidjeli smo da naši lijevo od nas napreduju. Žica je 
bila prosječena pa smo i mi krenuli naprijed. Rusi su se bili 


sam u jami iza jurišnih odreda s nekoliko vojnika moje satnije tražeći 
zaštitu pred paljbom. Granate vlastitih teških haubica padale su u 
neprijateljski rov na udaljenosti od samo 200 m. Naredio sam momčadi 
napuštanje rova i napad na bojišnicu. Prvi vojnik koji se podigao, dobio 
je metak u glavu, sljedeći isto, trećem je propucano stegno. Više se nitko 
nije usudio izaći». isto, 88-89. 


27 Frane Dubravčić, Živ sam i dobro mi je, Uspomene iz 
Prvog svjetskog rata 1914.-1918. Priredio i dopunio prilozima Milan F 
Dubravčić, Katedra čakavskog sabora, Otočac, 2002, 70 


izgleda malo povukli, jer nisu pružali otpor , te smo dos- 
kora zauzeli njhove položaje. Vojnici su nalazili mjestimice 
kruha ili šećera i odmah jeli. 

Napredovali smo dalje kroz visoku pšenicu i 
rukama razgrtali klasje kao da plivamo... Svi smo krenuli 
naprijed, prešli brežuljke i spustili se u neke močvare gdje 
smo vodu do koljena gazili. Kad smo prešli na drugu stra- 
nu, dvije su kompanije, uključujući i moju, bile određene 
za rezervu. Ostale kompanije krenule su dalje. Rusi su ih 
dočekali i boj se vodio cijelog prijepodneva. Mimo nas, 
koji smo bili zaklonjeni u rezervi prolazili su cijelo vrijeme 
ranjenici. 

..U povlačenju pred Rusima...šumu smo prošli 
noću i zaposjeli položaje kod sela Holiezany, nedaleko 
napuštenog sela Jelizareva. 

Kojih deset kilometara lijevo od nas, kod mjesta 
Smikova, tukla je ruska artiljerija gotovo stalno. Koman- 
dant regimente nalazio se negdje u šumi iza sela Kolonjeva 
gdje se nalazila i poljska bolnica..?9 


Rovovske bitke pri kraju 1915. 
i početkom 1916. u Bukovini 


Nakon potiskivanja Rusa iz Bukovine, u ljeto 
1915., granični prostor najjugoistočnije austrougarske 
pokrajine duž besarabijsko-austrijske granice kontrolirali 
su uz pukove domicilnog XI. galicijsko-bukovinskog kor- 
pusa i hrvatski pukovi XIII. zagrebačkog korpusa. 

Topništvo i pješaštvo raspoređeno je nasuprot 
obrambenih linija prema rusko-besarabijsko-rumunjskoj 
granici uz dugu rovovsku liniju zaštićenu opkopima i 
višerednom mrežom bodljikavih žica duž pravca Bojan 
— Mahala, jugoistočno od Černovica glavnoga grada 
Bukovine, pa na sela Raranče (ukr. Ridkivci)- Toporoutz 
(ukrToporivci), pa preko šumovite Hotinske visočine na 
Dobronoutz (ukr. Dobrynivci), — Čarni potok (ukr. Čornyj 
potik) i Samušin na Dnjestru. 

Zapovjedništvo 42. domobranske pješačke divizije 
bilo je smješteno u Černjavki (ukr. Čornivka), gdje su bile 
smještene od svog dolaska koncem prosinca i postrojbe 
16. pukovnije kao pričuve zbora. 

Na Badnjak 24. prosinca 1915. godine, momčadi 
je podijeljeno vino, bijeli kruh i meso. Zapovjednik 42. 
domobranske pješačke divizije podmaršal Lipoščak 
počastio je časnike pozivima na ručak i večeru. Na Božić 
u 9 sati služena je misa u dvorcu Bernawka. Dopodne 
26. prosinca pukovnije je obišao zapovjednik armije i 
general konjice Pflanzer-Baltin. Osim dodjeljivanja poh- 
Vala i priznanja za dosadašnje držanje pojedinih postro- 
jbi, časnika i vojnika, upozorio je na prijeteće okupljanje 
ruskih snaga na bojišnici i moguć napad. 28. prosinca 
napadnuta je bojišnica 42. domobranske pješačke divizije, 
ali je pješački napad odbijen. I. siječnja napadnuti su 





28 isto, 71-78 

postavi osječke 28. domobranske pukovnije.?? 

Već 2. siječnja. od domobranskih pješačkih 
pukovnija 300., 301., 307., ostali su samo ostaci. Peta 
satnija 26. karlovačke domobranske pješačke pukovnije 
nakon probijanja branjene dionice raspolagala je sa samo 
jednom trećinom (60 — 70) vojnika.“ Rusi su nakon jake 
i duge topničke vatre nastupali u jurišu prema obram- 
benim austrijskim linijama u 8 do 10 redova. Uz jaku 
topničku i pješačku paljbu i juriš u borbi prsa o prsa, 
ugroženi položaji su uz velike žrtve vraćeni. Izginuo je i 
zarobljen i veliki broj ruskih vojnika. 

I u noći i poslije ponoći i cijelog dana i noći 
idućeg 3. siječnja Rusi su nastavili s jakim artiljerijskim 
i pješačkim napadima na dobro utvrđene obrambene 
linije kod Toporouca i Raranče. Na tisuće topovskih 
granata padalo je na prvu crtu obrane i na pozicije jakih 
austro-ugarskih bitnica koje su neprestano uzvraćale. 
Rusi nastupajući u šest redova, uz velike žrtve uspi- 
jevaju se probiti kroz uništene žičane zapreke na aus- 
trougarske položaje na dužini od 1000 metara. Posebno 
ogorčene borbe bile su u razorenim rovovima istočno od 
Raranča, na poziciji Buč, gdje su bile satnije Varaždinske 
pukovnije. Uz velike žrtve u borbi bajunetama prva crta 
bojišnice je vraćena?! 

O teškim borbama na jugoistočnoj granici 
Bukovine svjedoči major topništva S. Pavičić koji je 
bio sa svojom bitnicom na uzvisini iza sela Toporou- 
ca, dvjestotinjak metara iza postava 27. (karlovačke) 
pukovnije; «...Došao je Božić! Već na prvi dan toga velik- 
og blagdana osjetili smo snagu ruske topničke vatre! Iz 
stotina i stotina malih i velikih do 18 em, sipala je sati- 
ma vatra na naše pješačke položaje, na naše bitnice, a 
osobito na naše uporište, na kotu 468... Mi smo satima 
odgovarali vatrom... 

...Najbolji ruski vojskovođa general  Brusi- 
lov nakanio je svom silom, pod svaku cienu, između 
Dnjestra i Pruta probiti austrougarsku borbenu crtu, jer 
mu je tu operativni pravac bio najpovoljniji za udarac 
duž podnožja Karpata u srdce Galicije. On baca na taj 
odsjek, na naša jedva dva vojnička zbora, svoju jaku 
vojsku od nekoliko zborova, s posebnim težkim i najtežim 
topničtvom. On obasipa cielo područje, a osobito ono 
izpred 42. domobranske divizije, uraganskom vatrom 
stotina topova, postavljenih u besarabijskoj nizini, 
sakrivenih u uvalama i iznad nizine te po obroncima 
dalekih bregova. 

Od jutra do podne bjesnila je ta bubnjarska, prip- 
ravna vatra na naše postave. Svi su rovovi mjestimice bili 
srušeni i zatrpani. Gubitci su bili jaki... I sliedeći dan nastav- 





29 U odnosu na izvješće pukovnika R. Budinera u Rat- 
nom dnevniku 16. C. K. pukovnije da su prvi ruski napadi kod Raranče 
počeli 28. prosinca 1915, S. Pavičić piše o «snazi ruske topničke vatre 
već na prvi dan toga velikog blagdana». Ratni dnevnik C. K. Varaždinske 
pješačke pukovnije..., 104, S. Pavičić, Hrvatska ratna povijest.., 509. 


30 Ratni dnevnik., 105 
31 isto, 105-107. 


ljena je vatra. A onda, nakon duge priprave, koju je vodilo 
nekoliko eskadrila francuzkih zrakoplova, koji su davali 
znak crvenim, bielim i žutim raketama, nastupilo je rusko 
pješaštvo, mnoštvo pješaka, mužika, koji su u najmanje 
dvanaest redova od Dnjestra do Dolžoka prodirali napried u 
valovima, ali pod najtežom topničkom vatrom naše skupine 
bitnica i svih susjednih topničkih skupina. Ruski «Lirra, urra 
I», povici iz stotine tisuća grla šumjeli su nam još danima u 
ušima poslije tog napadaja u snu i na javi. 

...Naše topničtvo, najmanje sto dvadeset topo- 
va samo oko naše divizije, dakle pojačano topničtvo s 
raznih susjednih poljskih i mađarskih divizija, s najboljim 
novim brzometnim topovima udaralo je salvu za salvom 
i davalo pojedinačnu vatru neprijatelju, dobro upucano, 
s najvećim uspjehom. A izvrstno topničtvo /neprijatelja/ 
nastojalo je da nam se osveti. ...Stradalo je samo selo / 
Toporouc/, čiji su se stanovnici za vremena posakrivali 
u obližnjoj šumi. Svuda je neprijatelj stao a najviše se 
približio voćnjaku kod malog ukrajinskog sela Raraneza, 
na našem desnom krilu. Tu su slijedećih dana uslijedili 
naši protunapadaji uz težke gubitke. Na našem lijevom 
krilu bila je kasnije ukrajinska pukovnija «šim-šim», tj. 
77. pukovnija...» 


Ponovna Brusilovljeva ofenziva 
na liniji Dnjester - Toporivci - Raranče, 
18. i 19. siječnja 1916.9. 


Poslije neuspjele Božićne i Novogodišnje ofen- 
zive ruske vojske, tijekom kraćeg zatišja general Brusilov 
je obnovio ljudske i tehničke resurse dovodeći i iz naju- 
daljenijih pokrajina prostranog Ruskog Carstva svježe 
pukove, divizije i korpuse, s ciljem ulaska u Černovice, 
daljnji prodor uz rijeku Prut i preko karpatskih prijevoja 
u Mađarsku nizinu. 

U hladnim snježnim uvjetima topovima različitih 
kalibara Rusi su s tzv bubnjarskom vatrom nekoliko sati 
obasipali dobro utvrđene austrougarske položaje. Istim 
intenzitetom i s približno isto toliko topova uzvratile su 
austrougarske bitnice sa svojih položaja podno Hotinske 
visoravni. Djelujući iz pravca sela Kalinkovca i granice s 
Rumunjskom — Kordonposta uz rječicu Rakitnu poseb- 
no su na udaru bile topovske pozicije, promatračke 
pozicije a osobito obrambeni pješački rovovi ispred 
Raranče i Toporouca. U obrani su sudjelovali svi rodovi 
pukovnija 42. domobranske «vražje» divizije sa svojim 
zapovjednikom Lipošćakom i sa svim zapovjednici- 
ma većine pukovnija XIII. zagrebačkog zbora. Opseg i 
intenzitet napada i žilavi otpor branitelja opisuje jedan 
od sudionika; 

«...Točno u 5 i pol sati jutrom na svetog Jordana 
jurnula su tri zbora vojske po nizini, najviše opet na Topo- 
rouc i Raranezu. Dalje niže Dolžok i šuma oko njega bila 





32 S. Pavičić, Hrvatska ratna povijest.., 508.-5 10. 
33 Isto, 510-511 


je žestoko napadana, neprestano u vatri. Naša topnička 
i pješačka vatra, vatra tolikih strojnih pušaka, a kod 
voćnjaka u Rarancezu i razna sredstva saperskih četa, 
mine i zapreke, španjolski jahači i vučje jame, zausta- 
vile su opet neprijatelja, a smjeli protunapadaji naših 
pukovnija bacili su natrag onaj dio neprijatelja, koji se 
ukopao pred našim položajima. Slijedio je napadaj za 
napadajem, a za njima opet protunavale i to neprestano, 
bez predaha, uz stalnu našu topničku vatru... 

...Tu kod našeg topničtva, kod domobranskih 
pješačkih pukovnija i kod naših pukovnija zajedničke 
vojske bori se i cviet naše inteligencije u svojstvu pričuvnih 
častnika i častničkog podmladka. S našim domobranci- 
ma borili su se i madjarski domobranci iz 41. madjarske 
divizije... /Szekesfehervar, 14. i 16. honvedski pohodni 
puk, IV budimpeštanski korpus, op. B.G./. 


...U akciju su stupili jaki protunapadaji u težkoj 
topovskoj i strojopuščanoj vatri. Bojna /1.bojna, op.B.G./ 
16. pukovnije pod zapovjedništvom satnika AL. /Alle- 
man-a, 0p.B.G/, osobito jedna satnija pod vodstvom 
mladog Zagrebčanina poručnika St. bacila se na Ruse i 
složnim zahvatom s jednim jačim odjelom domobrana- 
ca pod izvanrednim satnikom P.,/poručnikPokorny, 14. 
satnija, op.B.G./ zapovjednikom jurišne bojne, iztjerala 
Ruse van, a oni su se s težkim gubitcima praćeni našom 
vatrom, brzo povukli. 

...Naša domaća 16. pukovnija, naša domobran- 
ska 25. i druge domobranske pješačke pukovnije težko su 
krvarile. 

...Naše pješaštvo nije imalo mira ni počinka. 
Oni dielovi u prvim redovima nisu imali više nikakvog 
skloništa; svi nasipi bili su razbacani, svi rovovi zatrpani, 
sva uporišta srušena. Rovovi 27. domobranske pješačke 
pukovnije pred mojim uporištem, kotom 368, kao da su 
mjestimično nestali. . .3# 

I druga velika bitka kod Raranče i Toporouca 
završena je porazom ruske vojske. Hrvatske pukovnije 
42. «vražje» divizije ostale su na svojim pozicijama 
između Černovica i Dnjestra a Rusi su se povukli na 
sjeveroistočno ratište. | jedna i druga strana imala je 
velike gubitke u poginulim, ranjenim i zarobljenim. 
Tisuće mrtvih sahranjene su u skupnim i pojedinačnim 
grobnicama uz mjesta pogibije.?? 

U čast sjećanja na pale ratne suborce, vojnici i 
časnici 25. domobranske pješačke pukovnije podigli su 
na vojnom groblju u Dobroj Noći spomenik. O tome 
Ilustrovani list s ratišta izvještava; Zagrebačka hrvatska 
25. domobranska pukovnijabila je kroz deset mjeseci u 
postavu istočno od Dobre noći (Dobrivci, Dobronoutz) i 
stražeći na granici, sačuvala je Bukovinu. Sva je naša 42. 
dvizija tu. Hrvati su dobri, pošteni ljudi, pa ih tamošnji 





34 S. Pavičić, Hrvatska ratna povijest., 528 — 532. 


35 Do podne 20. siječnja 1916. g. Rusi su pokušali pokopati 
svoje poginule vojnike, temeljem Zenevske konvencije, ali to je spriječio 
zapovjednik odsječka otvaranjem paljbe. Ratni Dnevnik.., 111. 


narod vrlo voli. Da dodje koji Zagrepčanin u ova 
pogranična sela, gdje je bila kroz to vrijeme naša divizija, 
kako bi se začudio; «Ta ovi ljudi hrvatski govore!» Jest, 
naučio je taj narod hrvatski jezik. U Dobroj noći nalazi 
se groblje junaka naše pukovnije. Groblje je lijepo ure- 
dio vrlo velikim marom narednik 1. baona Vinko Curiš. 
Nikada ne će drugovi zaboraviti naših junaka, koji su tu 
pali, boreći se za kralja i dom, ali da im se sačuva vidlji- 
va i trajna uspomena i u narodu u Bukovini, odlučio je 
zapovjednik pukovnije podpukovnik Stjepan pl. Delić, da 
im se postavi zajednički spomenik na groblju. Opkopar- 
ski narednik, kipar Vatroslav Drenski uz pomoć opkop. 
Desetnika, klesara Dušana Kalafatića, izradio je uistinu 
prekrasan spomenik: lau, koji kao da se utajio, ali bijesno 
očima motri: čuva junake. 





Hrvatski domobrani u Galiciji 


Dana 17. svibnja u pola osam na večer otkrio 
je spomenik potp. Stjepan pl. Delić u prisutnosti više 
časnika, momčadi i naroda iz Dobre Noći. Najprije 
se zahvalio u ime pukovnije Drenskom i njegovim 
pomagačima za izradbu tog umjetnički savršenog spo- 
menika, a onda se obratio svima, rekavši otprilike ovo; 
«Sastali smo se , da našim drugovima, junacima rekne- 
mo: sbogom, ili: do vidova! Oni su svoje najbolje dali 
- život za slavu pukovnije i roda svog hrvatskoga. Oni 
su za našu pukovniju vječna uspomena i nadam se, da 
će ih i rod u uspomeni vječnoj držati. Ovaj lijepi kamen 
znači vječnu uspomenu, baš kako je i kamen vječan. 
Slava im! 39 


Teške borbe domobranaca 42. divizije 


Glavni udarac Brusilovljevih silovitih napada na 
7. vojsku generalpukovnika baruna Karla von Pflanzer- 
Baltina išao je iz zaleđa rijeke Zbruč, sjeverne pritoke 
Dnjestra i iz pravca Novoselicja istočno od Černivaca. 
Brusilov je krenuo s dobro pripremljenom, do tada 
najbrojnijom vojskom; topništvom,  konjaništvom, 
pješaštvom i avijacijom. 





36 llustrovani list, broj 23, Zagreb, 3. lipnja 1916, 534. 

O sudjelovanju hrvatskih domobrana u ovim 
teškim borbama na dijelu Bukovinske bojišnice uz Dnje- 
star svjedoči zapovjednik 25. zagrebačke domobranske 
pješačke pukovnije pukovnik Delić.?7, 

Domobranska 42. pješačka divizija odnosno 
njene 25., 26., 27. i 28 pješačka pukovnija držala je 
obrambene postave jugozapadne Bukovine uzduž aus- 
trijske granice na Dnjestru sjeverno od Černivaca, uz 
naselja oko Bijelog i Crnog Potoka: Pohorolivka, Okno, 
Samušin, Mikea, Onut. Uz hrvatske pukovnije ovdje su 
bile raspoređene i mađarske brigade Loffler. 

Odmah pri prvom žestokom napadu 4. lipnja 
Rusi se probijaju kroz obrambene pozicije domobranske 
brigade Loffler. Osim pogibije velikog broja vojnika zaro- 
bljen je dio te brigade i cijelo desno krilo 26. karlovačke 
domobranske pukovnije s njezinim ranjenim zapovjed- 
nikom pukovnikom Pintarom, jednim od najboljih 
trupnih zapovjednika XIII. korpusa. 

Rusi i kod trigonometra na Čarnom Potoku 
probijaju obranu potiskujući na povlačenje postave 
28. osječke domobranske pukovnije sjeveroistočno od 
Okne, što prisiljava i postrojbe 27. sisačke pukovnije na 
povlačenje uz stalne gubitke. 

U protunapadu divizijske pričuve koji naređuje 
podmaršal Luka Šnjarić, zapovjednik divizijske pričuve 
zagrebačke 25. pukovnije pukovnik Stjepan Delić, ulazi 
u izgubljeni prostor 26. pukovnije s prvom i trećom 
bojnom. «Naši domobranci, većinom Zagorci, izbacuju 
neprijatelja iz osvojenih postava» piše Delić.*9 U prvom 
danu ruske ofenzive, u teškim borbama oko obram- 
benih rovova pod unakrsnom topovskom i puščanom 
vatrom i u probojima poginuo je bojnik dr. Tuna 
Knežević, četiri mlada domobranska časnika i mnogi 
vojnici 25. pukovnije. 

I cijelog 5. lipnja i 6. lipnja ruski pritisak se ne 
smanjuje. Vode se teške borbe uz velike žrtve i na jed- 
noj i na drugoj strani. Pojačani novim snagama bri- 
gade generala Trimmela, satnije 25. zagrebačke, 26. 
karlovačke i 16. varaždinske pukovnije štite postave oko 
majura Horoševac i uz Bijeli Potok . 





37 Stjepan Delić, Hrvatski domobranci u borbama protiv 
Brusilovljevih navala, Hrvatski domobran «Omladinski list», novine, 
polumjesečnik, Zagreb, 1928., Pukovnik Stjepan Delić de Dubicza, 
*Petrinja 1873 - + Zagreb 1943., Plemićki naslov «de Dubicza» preuzeo 
od svog oca majora Ivana Delića, koji ga je dobio za vojničke zasluge 
1899.g. Stjepan je u Gunsu završio Nižu vojnu školu a u Karlovcu 
Pješačko-kadetsku. 1900. završava Ratnu školu u Beču. Od 1906. je 
učitelj u Kraljevskoj mađarskoj domobranskoj kadetskoj školi u Velikom 
Varadinu a od 1909. predavač na Ludoviki u Kraljevskoj mađarskoj 
domobranskoj akademiji u Budimpešti. Na početku rata 1914. ratovao 
kao bojnik u mađarskoj 28. domobranskoj pješačkoj pukovniji na Srp- 
skom frontu kod Ljubovije, Loznice i Batara. Od 1915.g. na Istočnom 
ratištu zapovjednik je 26. domobranske /karlovačke/ pješačke pukovnije 
a zatim 25. domobranske /zagrebačke/ pješačke pukovnije. Pri kraju rata 
zapovjednik je 28. /osječke/ domobranske pješačke pukovnije. Nakon 
rata, u Kraljevini Jugoslaviji, imenovan je komandantom Vardarske bri- 
gade. Pručavao povijest Slavena, Hrvata i Turopolja. Objavio više članaka 
iz vojne, povijesne i etnološke tematike. B.M. Hrvatski državni arhiv, 
DAZG- 835 


38 _isto., S.Pavičić, Hrvatska ratna povijest., 554 


Na povraćenom mjestu prethodnog ruskog 
probojao ostao je veliki broj leševa ruskih vojnika. Oni 
su tu u blizini pokopani u zajednički grob s mrtvim 
domobranima i 25., 26. i 16. pukovnije." 


Carske i kraljevske pješačke 
pukovnije br. 16, 53, 54, i 93 u 
borbama kod Dobronoutza u Bukovini 


Dok hrvatske domobranske pukovnije 42. 
pješačke divizije vode teške borbe na prostoru 
sjeveroistočno od Hotinske visočine pa do Dnjis- 
tra, hrvatske carsko-kraljevske pukovnije XIII. zbora 
odolijevaju uz velike žrtve silovitim ruskim napadima 
između sjeveroistočnih obronaka Karpata i južnih 
padina Hotinske visočine, poglavito oko Toporovaca i 
Raranče. 

Od 4. lipnja u 7 sati u jutro kad je rusko topništvo 
otpočelo silovito bombardiranje pješačkih rovova i 
topničkih pozicija austrougarske obrane Dobronoucza 
/ukr. Dobranič/ tijekom cijelog dana nisu prestajali jed- 
nako tako siloviti napadi brojčano nadmoćnijeg ruskog 
pješaštva na obrambene rovove. U tim borbama glavni 
nositelji obrane uz cestu zapadno od Dobronoutza u 
pravcu tvornice šećera, u nastavku na liniju obrane koju 
drže satnije 25. pukovnije, postrojbe su 16. varaždinske 
pukovnije i 53. zagrebačke pukovnije.U rovovskim bor- 
bama s bajunetama ginuli su ili su teško ranjavani u 
velikom broju vojnici i s jedne i s druge strane. Zarobljen 
je veliki broj ruskih vojnika ali je zarobljen još veći broj 
austro-ugarskih. Zaustavljanjem prodora Rusa preko 
Dobre Noći, za kratko je zaustavljeno i povlačenje kon- 
jice u Čarnom Potoku.*Y 

Po naredbi stožera 72. pješačke brigade, 53. i 
16. pukovnija sa svojim bojnama i satnijama u tri sata 
poslije ponoći prelaze u opći napad. Kako krilne postro- 
jbe nisu ovaj napad sinkrono popratile, pukovnije su u 
kratkom vremenu izgubile oko 1000 vojnika, što ran- 
jenih, što zarobljenih i veliki broj poginulih." 

Rusi 10. lipnja 1916. poduzimaju novi masovni 
napad postupno probijajući žilavo branjene rovove kod 
Okne i Čarnog Potoka. Veliki je broj poginulih, ran- 
jenih zarobljenih i vojnika i časnika. Slično je i na dru- 
gim dijelovima bojišnice. Sve više se osjeća odlučnost 
i superiornost brojčano jačih ruskih snaga. Gubici su 
se množili a Rusi su nadirali poput valjka sve više i 
u sve većem broju. Skoro cijela satnija Vrkljan iz 25. 
zagrebačke domobranske pukovnije bila je uništena a 
njen zapovjednik nadporučnik Vrkljan pao je zajedno sa 
svim teškim ranjenicima u zarobljeništvo. 





39 S. Pavičić, isto, 555 
40 Ratni dnevnik C.K. Varaždinske.., 135 

U dolini Dnjestra sjeveroistočno od Okne 
obrambene linije su branili domobrani 28. osječke 
pukovnije a uz njih postavi 27. sisačke pukovnije. Na 
njihove prihvatne položaje žestoko je i pogubno tuklo 
rusko topništvo. O tim presudnim i najtežim danima u 
cjelokupnom ratnom putu 42. domobranske pješačke 
pukovnije jedan od sudionika svjedoči; 

«Rano u jutro 10. lipnja započima onaj težki, 
odlučni napadaj Rusa na 84. domobransku brigadu, 
koja se sastojala iz 28. i 27. domobranske pukovnije. 28. 
pukovnija bila je prisiljena povući se kod Okne. Njezini 
napori, da se tu održi, bili su uzaludni. | 27. pukovnija 
mora se povući. Ona je bila ugrožena s lievog boka i u 
sredini. Rusi iskorišćuju duboki usječeni potok Čami, 
koji je vijugao kroz sredinu postava 27. domobranske, 
te se razvijaju zaštićeni na padinama s obje strane 
potoka. Tim padinama oko Čarna Potoka Rusi dovlače 
i pojačanja. Tamo se je borila i bojna satnika Fejera oko 
trigonometra. Tu je satnija nadporučnika Bačića južno 
od trigonometra sjajno odbila pokušaje ruskog prodora u 
odsjeku 111/25. bojne... 

Bilo je jasno da se približava puna katastrofa. 
Težki je to bio osjećaj za zapovjednike naše domobran- 
ske divizije, brigada i pukovnija. Položaj kod 25. bio je 
najbolji. Ona je vješto manevrirala i uzdržala. Druge 
pukovnije, koje su ali ipak više stradale, bile su prisiljene 
na povlačenje na više odsjeka, Gubitci su bili veliki i kod 
25. i kod drugih naših pukovnija, djelomično vrlo težki. 
Rusi prodiru u važnu točku Pohorlovac. Tamo se nalazio 
pukovnik i liječnik dr. Jambrišak. 

...Povlačenje 27. pukovnije prisililo je i naše 
topničtvo, da se povuče od visine 262. jugoiztočno od 
Pohorlovca. Rusi slijede sa slabim snagama 27. pukovni- 
ju a glavni dio ruske navalne skupine započima obuhvat 
lijevog krila odsjeka Pintar, te ulazi iza leđa, u prostor, 
gdje se je razvila 54. pješačka pukovnija Fejer i lievo krilo 
4. bojne domaće pukovnije. Rusima uspieva obuhvat i 
odmotavanje tog odsjeka. Skoro sve naše čete, koje su se 
tamo borile, bile su zarobljene... Fronta je već bila pro- 
bijena na više mjesta. Jedni su se još držali, dok su drugi 
uzmicali. Gubitci su bili veliki. .. Na desno krilo Ill. bojne 
domaće pukovnije udarala je sa svih strana puščana i top- 
ovska vatra. Oni su davali znakove za uzmak. Ali nitko se 
od njih nije povratio.Ruski valovi progutali su i IV. bojnu 
domaće pukovnije i jedan i pol bojne 54. pješačke pukovni- 
je. 

.. Skupljeni ostaci domobranske 25. pukovnije 
povlače se s pukovnikom Delićem, s težko ranjenim sat- 
nikom Horvatom i ostalim ranjenicima, najviše od I. bojne, 
dalje prema jugozapadu.#) 





42 S. Pavičić, 556-562 


Povlačenje prema sjeverozapadu i 
bitkeuz riječice Cernjavu i Vranu te 
kod Chlebycznog Lesnog 


Radi sve silnijeg nastupanja ruske vojske na 
cijeloj bukovinskoj bojišnici i na bojišnici oko Dnjestra u 
istočnoj Galiciji naređeno je postupno i opće povlačenje. 
Cijele karavane s preživjelim izmorenim i ranjenim vojnic- 
ima ubrzano se povlače prema Valjavi, gdje su se skupili 
i ostaci 42. «Vražje divizije. Od tuda usiljenim noćnim 
maršem povlačenje se nastavlja prema Kicmanu, a zatim 
preko Ošihlebivca i Nepolokivca tijekom 11. lipnja kod 
Hlynyce prijeđena je rijeka Prut. Jedan dio satnija 53. 
pješačke pukovnije a za njima i satnije i bojne drugih 
pukovnija napredovale su preko Knjaža, Rudnyka i Zabo- 
lotiva u Kelyhiv Do 18. lipnja sve su se pukovnije ustalile 
uz riječicu Černjavku istočno od Kolomyji. 

Postrojbe 53. i 16. pješačke pukovnije 72. 
zagrebačke pješačke brigade raspoređuju se istočno od 
Hvizdeca. Ovdje duž rječice Černjava, na rječicu Čortivec 
između Dnjestra i rijeke Pruta utvrđuju novu rovovsku 
obrambenu liniju. 

Rusi 28. lipnja svojim topništvom i masovnim 
pješačkim napadom pokušavaju izvršiti proboj branjenih 
novoformiranih rovovskih linija na poteze od Zabolotiva i 
Hvizdeca, kod Balinaca, Kobileca i Pidhajčika. U žestokim 
borbama sudjeluju najveći dio postrojbi XIII. zagrebačkog 
zbora, kao i redovne i domobranske pukovnije. U izravnim 
topničkim i pješačkim bitkama stradao je veliki broj vojni- 
ka. Toga dana samo je iz 16. pješačke pukovnije nestalo 
60 vojnika, 6 je zarobljeno dok je 165 ranjeno a poginulih 
je bilo 20 vojnika. Iz stroja je izbačen 251 vojnik i časnik.4 

Povlačenje je nastavljeno prema Turki, a zatim 
u dubinu prema zapadu na potez Majdan Hrnyčnyj — 
Kamionka — Mlynice — Slobidka Lisna uz gornji tok Vrane 
između Tismenice i Otinje. 

Jake ruske snage 5. srpnja napreduju iz pravca 
Plumačik Potoka. Nakon razmjene topničke i streljačke 
vatre austrougarske snage kreću u protunapad prema 
nadirućim daleko brojnijim ruskim postrojbama kroz 
nepregledni i šumoviti teren, gdje su zaustavljeni. 

Tako 28. srpnja Rusi napadaju bojišnicu 21. 
domobranske divizije kod Chlebycznog Lesnog (ukr. 
Lisnyj Hlibyčyn) južno od Ctynije. Južnije postrojbe 72. 
pješačke brigade i 42. pješačke divizije vode žestoke borbe 
za kontrolu sela Molodyliv. U ovoj bitci, između brojnih 
poginulih u Ratnom dnevniku 16. varaždinske pukovnije 
uz zapovjednika I. bojne bojnika Vučichla, navodi se i ime 
poručnika Tomičića, hrabrog mladog pričuvnog časnika 
koji je poginuo na čelu svoje satnije. 





43 Ratni dnevnik.., 142. 


44. Toga 28. srpnja 1916. navodi se samo 32 poginula iz l. i 
IV bojne 16. varaždinske pukovnije. O ranjenim, zarobljenim i nestalim 
nema informacija. Isto, 149. 

Zagrebački mjesečnik «Ilustrovani list» izvještava 
o njegovoj pogibiji; Juraj Tomičić, sin Luke Tomičića iz 
Lovinca, poručnik ces. i kr.16. pješačke pukovnije i činovnik 
Prve hrvatske štedionice u Zagrebu, pao je hrabro se boreći 
— pogodjen od neprijateljskog taneta — dne 28. srpnja 
0.g. u 8 sati na večer na ratištu..?) Isti broj Ilustrovanog 
lista izvještava o smrti još jednog službenika Hrvatske 
štedionice; .Kako se službeno sa sjevernog ratišta javlja, 
poginuo je tamo 28.. pr. mj. junačkom smrti na bojištu oko 
Stanislavova c. i kr. kadet Miroslav Klier, činovnik bjel- 
ovarske podružnice Prve hrvatske štedionice. Klier je bio 
rodom iz Zagreba. Osnovne škole polazio je u Virovitici i u 
Križevcima. Pokojnik je nastavio nauke u trgovačkoj aka- 
demiji u Zagrebu. Pred sam rat položi sa izvrsnim uspjehom 
zaključne ispite na istom zavodu i to kao jedan od pona- 
jboljih djaka od početka zavoda. Poslije svršenih nauka 
dobio je mjesto kod Prve hrvatske štedionice u Bjelovaru, te 
je uživao poradi svoje poznate spreme i marljivosti, veliko 
uvaženje medju pretpostavljenima, a poglavito medju 
svojim drugovima. Medju gradjanstvom nailazio je uvijek 
na tople simpatije. Koncem mjeseca srpnja 1915. morade 
nastupiti vojničku službu te je časničku školu u Ogulinu, 
poslije na Rijeci sa lijepim uspjehom apsolvirao. Počevši od 
mjeseca veljače o.g. nalazio se je neprekidno na sjevernom 
ratištu. Prigodom jednog juriša rano jutrom dne 27. pr. mj. 
smrtno ga rani tane u prsa, kojoj rani još isti dan podleže, 
ispustivši svoju plemenitu dušu.19 


Zaustavljanje povlačenja i boravak 
uz rijeku Bistricu Solotvinsku 


Postupno se povlačeći pred jačim ruskim snagama 
prema zapadu hrvatske postrojbe XIII. zbora dolaze sredi- 
nom kolovoza 1916.g. južno od Stanislavova do rijeka 
Strimbe i Bistrice Nadvirjanske a zatim se uz teške borbe 
zaustavljaju na pozicijama oko rijeke Bistrice Solotvinske. 
Ovdje se raspoređuju između riječice Sadžavke i Bistrice 
Solotvinske od Zagvozda (ukr Zahvizd), Starog Lisecja, 
Nyvočyna, Hrynivky, Hlyboke, Hmelivky, Rosiljne, Stebnyka, 
Sadžave, Hlybivky, Starih Bohorodčana. Uz većinu preživjelih 
vojnika hrvatske postrojbe su ovdje već bile početkom kar- 
patskih operacija, u proljeće 1915. godine. Uz tek pojedina 
čarkanja s Rusima ovdje će provesti naredne mjesece sve 
do konca 1916. godine i sve do ožujka 1917. godine kada 
počinje snažna protuofenziva austrougarske vojske. 

U to vrijeme, u Hlybivki, selu uz gornji tok riječice 
Sadžavke, lijeve pritoke Bystryce Solotvynske, bilo je 
pukovnijsko sjedište 25. i 26. domobranske pukovnije. 

Tu će 7. siječnja 1917. biti obilježen i proslavljen 
spomen-dan 26. karlovačke pukovnije za uspomenu i 
sjećanje na bitke kod Toporivca i Raranče od 24. prosinca 
1915. do 7.sječnja 1916.g.%7 





45 llustrovani list, br. 36, Zagreb 2. rujna 1916, 843. 
46. isto 


47. Arhiv Hrvatskog povijesnog muzeja, Ratno-povijesni 


U Hlibovki je 8. travnja 1917. na vojnom gro- 
blju palih hrvatskih ratnika ovih dviju pukovnija svečano 
otkriven spomenik. O tom događaju je zabilježeno; 

«U spomen svojih palih junaka uredila je 
zagrebačka 25. i karlovačka 26. domobranska pukovnija 
na sjevernom ratištu prekrasno groblje, u kojem počivaju 
na poljuslave poginuli hrabri hrvatski domobrani. Nedav- 
no je odkriven i prekrasan spomenik za pale junake, i to 
u prisutnosti zapovjednika, svih časnika te momčadi 25. 
i 26. pukov. Spomenik i portal groblja nose slijedeći napis; 
«Slava junacima zagrebačke 25. i karlovačke 26. domo- 
branske pješ. pukovnije. 

Bog i Hrvati! Za kralja i domovinu!» Pod 
tim uzvišenim geslom počivaju Hrvati u tudjini vječni 
sanak! Svečanost odkrića spomenika obavljen je veličajnim 
načinom.» 

Na fotografijama koje se prilažu prikazan je ulaz 
u groblje i drvena crkva u narodnom stilu, groblje palih 
hrvatskih vojnika, prikaz svečanosti otkrića spomenika 
na kojem se vidi veliki broj hrvatskih vojnika i časnika uz 
nazočnost još većeg broja domicilnih seljana u narod- 
nim nošnjama u još većem broju i kameni spomenik sa 
spomen-pločom i kruništem u obliku lovorova vijenca. 





Spomenik u Striju 


Na svojim postavima uz rijeku Bistricu Solot- 
vinsku 28. veljače 1917.g u mjestu Niewoczyn (ukr. 
Nyvočyn) jugozapadno od Stanislava 36. zagrebačka 
CK. divizija; 53. zagrebačka i 16. varaždinska pukovnija 
obilježili su druga godišnjicu sjećanja na bitku kod Siele- 


spisi 26. domobranske pješačke pukovnije, Izvještaj pukovnika Bolteka 
Pintara; Res. Nr. 82/1916.; Ehrfarungen der Kampfe vom 24/XII. 1915. 
bis 7. Janner 1916. bei Toporotz — Rarancze,. Vidi; Dadoh zlato za 
željezo, Ela Jurdana; Dokumentarna zbirka I. 83, fn. 144, 145., 83. 

Ovaj spomen-dan biti će obilježen i iduće 1918. godine 
u mjestu Kisseleu /ukr. Kysyljiv/ na riječici Sovycja sjeveroistočno od 
Zastavne. Ovdje je nedaleko austrougarske granice na Dnjistru, nakon 
potpunog potiskivanja Rusa sa prostora Istočne Galicije i Bukovine, bilo 
sjedište 26. karlovačke pukovnije. 


48 Ilustrovani list, broj 20, Zagreb, 19. svibnja 1917, str424. 


ca, 28. veljače 1915.g. Na svečanostima su sudjelovali 
zapovjednik divizije general-bojnik Nohring, brigadir 
von Budiner, zapovjedništvo i časnici 53. i 16. pukovnije 
i postrojbe. Nakon mise održana je smotra postrojbi, 
držani su prigodni govori, uručivana su odličja za hrabro 
držanje zaslužnim časnicima i vojnicima, upriličen je 
svečani ručak.?) 


Bitke kod Kaluša u srpnju 1917. 


Na sjevernom dijelu istočne Galicije rovovsku 
obrambenu liniju nasuprot ruskih linija držali su 
njemačka južna vojska i 2. austrougarska vojska a kra- 
jnje desno krilo od Stanislava i duž Bistrice Solotvinske 
držala je 7. vojska generala konjaništva baruna Pflanzer- 
Baltina u čijem sastavu su bile 42. i 36. divizija XIII. 
zagrebačkog zbora. 

Nakon višemjesečnog zatišja od 8. srpnja 
počinju žestoki topnički napadi na hrvatske postrojbe 
iz pravca Starog Liseca i Radče južno od od Stanislavova 
uz rijeku Bistricu Solotvinsku. | 1. srpnja, nakon inten- 
zivnih ruskih topničkih i pješačkih napada i procjene o 
višestrukosti ruskih snaga naređeno je povlačenje prema 
zapadu. Kolone pješaštva, topništva, opskrbe i pratećih 
službi usiljenim maršem povlače se stazama kroz brdo- 
viti šumski prostor od Olesova uz rijeku Posičanku 
na Majdan pa preko rječica Čarna i Lukvica na_Zavoj i 
Hrabovka na nove postave uz rijeku Lomnicu (ukr. Lim- 
nycja). Pukovnijske postrojbe 42. domobranske pješačke 
divizije pozicionirale su se u obranu oko gornjeg toka 
Berežnice od sela Petranke južno od Kaluša pa sve do 
ušća Čečve i zapadno od Kaluša. I ovdje se borbe nas- 
tavljaju s jačim protivnikom. 

Vodeći bitke na ravničarskom terenu i bez zaklona 
oko Novycja i Dobrovljana stradao je veliki broj vojnika 
osobito iz 28. osječke pukovnije. Uslijed iscrpljenosti 
bilježi se i pad morala i nedisciplina osobito u redovi- 
ma 27. domobranske pukovnije. Dok su se 14. srpnja 
postrojbe 28. i 27. teško branile od stalnog i ubitačnog 
ruskog napada zapadno od Kaluša kod  Kadobne, 
odredi 16. i 53. ck. pukovnije odolijevaju napadima 
kod Berloha južno od Kaluša. Broj mrtvih, ranjenih 
i zarobljenih časnika i vojnika stalno se umnažao. 
Nakon prestrojavanja, popunjavanja i discipliniranja 
ispražnjenih dijelova satnija te jednodnevnog odmora, 
divizijski stožer je naredio ponovne napade i proboje 
u dolini Bučkov kod Novycja gdje su se istakle satnije 
25. zagrebačke i 16. varaždinske pukovnije. Boreći se 
prsa o prsa protiv brojčano jačih ruskih snaga mnogi 
časnici i vojnici izgubili su živote, teško ranjeni, bole- 
sni i zarobljeni. 

Tijekom jednotjednih borbi od 1 1.do 17. srpnja 
samo je 16. varaždinska pukovnija imala 964 staradala 
vojnika i časnika, od toga; 92 poginula, 529 ranjenih, 





49 Ratni dnevnik C.K. Varaždinske.., 186. 


297 nestalih i 46 bolesnih vojnika i časnika.?% Približan 
broj gubitaka imale su i drugih pet hrvatskih pukovnija, 
što samo u ovim bitkama iznosi više od 4000 strada- 
lih, od kojih oko 500 do 700 mrtvih. Svi poginuli sah- 
ranjeni su ili na seoskim grobljima ili na improvizira- 
nim vojnim grobljima između Kaluša i Rožnjativa. 


Protuofenziva od rijeka Bystryce 
Solotvynske, Bystryce Nadvyrjanske, 
Vorone i sjeverno od Pruta 


Dana 23. srpnja 1917. započela je velika i 
snažna njemačka protuofenziva. Dok Nijemci napre- 
duju preko Volinije (ukr. Volynj), u isto vrijeme na 
južnijem sektoru, na galicijskoj bojišnici, pokreće se 
protuofenzivno djelovanje austrougarskih postrojbi. 

Istog 23.srpnja domicilno stanovništvo i 
ophodnje javljaju o prvim znakovima povlačenja ruskih 
snaga južno od Kaluša. Hrvatske postrojbe kontroliraju 
povlačenje sa uzvisine Rehy na liniji Hrabivka — Lesivka 
— Hrynivka — Nyvočyn i dalje prema jugoistoku. . 

Pod pritiskom snažnog protuofenzivno nastu- 
pa austrougarskih snaga hrvatske 36. i 42. divizije kod 
Lysecja, jugozapadno od Stanislavova Rusi pružaju 
žilav otpor braneći svoje položajie uz južne dijelove 
šume na Lazama i kod sela Zaberežje. Kod sela Pohiv- 
ka uz lijevu obalu Bistrice Nadvirjanske Rusi nanose 
osjetljive gubitke napadačima. Prešavši uz stalne borbe 
rijeku Bistricu Nadvirjansku kod sela Bratkivci hrvatske 
snage sve više potiskuju Ruse prema istoku. Povlačenje 
Rusa i njihovo ubrzano potiskivanje nastavljeno je i 
25. srpnja. 

Nastupajući frontalnom linijom sjever-jug na 
dužini od cca 60 km, 53. zagrebačka pj. pukovnija na 
sjeveru, do nje 16. varaždinska pukovnija, zatim 27. 
domobranska pukovnija i na jugu 52. pečujska pješačka 
pukovnija, dostignuta je široka linija u dubinu do rijeke 
Vorone kod Stanislavova na sjeveru do Otynje i Chle- 
byczyna Lesnog kod Kolomyji na jugu. 

Već 28 srpnja pukovi 7.osiječke i 36. zagrebačke 
divizije nezadrživo napreduju prostorom sjeverno od 
rijeke Pruta na jugu potiskujući Ruse prema Dnis- 
tru. Kod Betetuje (ukr Beleluja), Krasnostavaca i 
Rusiva sjeverno od grada Snjatyna, Rusi topničkim, 
strojničkim i puščanim djelovanjem nastoje zaustaviti 
napredovanje hrvatskih i bavarskih postrojbi. U ovim 
ofenzivnim borbama u periodu od 24. do 29. srpnja 
poginuo je veći broj časnika i vojnika, a daleko veći je 
ranjen i zarobljen.! 





50 Isto, 210-212. 


5| Ratni dnevnik., 213-216. Iz varaždinske pukovnije pogi- 
nula su dva časnika i 46 vojnika, ranjenih je 175 a nestalo 18 vojnika. 

25. zagrebačka i 27. sisačka 
domobranska pješačka pukovnija 
u bitci kod Snjatyna 


Napredujući i čisteći istočnu Galiciju od ruskih 
postrojbi od grada Kolomyjy na rijeci Prutu prema 
Horodenki uz desnu obalu Dnjestra, pukovi 42. «vražje» 
domobranske pješačke divizije imale su svoj posljed- 
nji veliki okršaj s ruskim snagama sjeveroistočno od 
Černivaca kod grada Snjatyna na rijeci Prut. 

Nakon protjerivanja ruske obrane iz Steceva i 
Hlyvyšča 30. srpnja, hrvatske snage uz manje gubitke 
napreduju preko riječice Sovice prema istoku. 72. pješačka 
brigada oslobađajući Havrylovce i Ivankovce napreduje 
na gradić Kycman, pa preko Lašovke i Vytylevke 2. kolo- 
voza oslobađa Zadubrovku sjeverno od grada Sadahora, 
sjevernog predgrađa Černivaca.52 

Hrvatske postrojbe 27. srpnja potiskuju Ruse 
kod Melnickog. 28. i 29. srpnja kod Snjatyna se vodi 
posljednja velika bitka u kojoj sudjeluju hrvatske postro- 
jbe na istočnom ratištu. Svojom odlučnošću, hrabrošću 
i požrtvovnošću tu su se posebno istakli domobrani 25. 
zagrebačke pukovnije pod zapovjedništvom pukovnika 
Delića i sisačke 27. pukovnija pod zapovjedništvom 
podpukovnika Czatta, «dobro poznatog, sjajnog višeg 
stožernog častnika».?.O toj bitci topnički časnik 42. 
domobranske divizije S. Pavičić bilježi; 

«U ogorčenoj borbi u šumama, bez topničke 
pripreme u borbi iz bliza, bacila je jurišna satnija 25. 
domobranske pukovnije pod zapovjedničtvom poručnika 
Zinaje kod Mielnika jedan potpuni ruski jurišni bataljun. 
Taj udarac hrabrog poručnika, koji je odlikovan zlatnom 
medaljom za hrabrost, bio je tako snažan i uspješan, 
da je zatim ciela pukovnija po noći bez ometanja 
mogla nastaviti nadiranje do Sniatyna. Tamo je došlo 
do težke borbe, u kojoj je 25. domobranska pukovnija 
imala znatne gubitke na mrtvim i ranjenim, i to oko 200 
mrtvih i 600 ranjenih. 

I druge naše domobranske pukovnije nadiru dalje 
prema iztoku, a sjeverno od njih snažnim udarcima naša 
36. pješačka divizija. 

Oko Sniatina držale su jake ruske zalaznice 7. 
sibirske vojske to mjesto u izvrstnim i izabranim post- 
avima zapadno od njega. U jakom polaznom postavu 
desno od glavne ceste stajala je 26. karlovačka domo- 
branska pukovnija. Iz tih polaznih postava usliedio je 
glavni napadaj. Prodor je podpunoma uspio... Od ranog 
jutra do 6 sati popodne bore su tu hrabri domobrani 
oko postava pred Snyatinom, te izvađaju opetovano 





52 Isto, 218. O žestini ruskog topovskog, strojničkog i 
pješačkog otpora pri povlačenju ilustriraju svakodnevna stradanja aus- 
trougarskih postrojbi. U četiri dana, od 30. srpnja do 2. kolovoza pogi- 
nulo je samo iz Varaždinske pukovnije 25 vojnika. Ranjeno bilo je 152 
vojnika a nestalih se vodilo 20. Sličan broj stradalih je bio i kod svih 
drugih pukovnija. 


53 S. Pavičić, 606. 


snažne juriše. Car i kralj Karlo bio je osobno prisutan 
kod te borbe, te je sa jedne uzvisine sliedio tok borbe 
pred Zablokovom. Tu su se iztakli mnogi domobrani, 
znani i neznani junaci i mnogi naši častnici. | druge 
naše pukovnije zajedničke divizije iztakle su se u tim 
borbama, koje su vriedne da se opišu i pojedinačno. 

Naši domobrani 2. kolovoza 1917. ulaze u 
Černovice, glavni grad Bukovine, starim hrvatskim rat- 
nicima dobro poznat, u taj kraj, koji nam je kroz mjesece 
i mjesece bio druga domovina. Baš su se Hrvati iztakli 
u ranijim borbama oko Černovica, sjeverno i južno od 
grada te su postali omiljeni kod tamošnjeg pučanstva, 
koje ih je upravo nosilo na rukama. Zvali su nas svojim 
zaštitnicima i braniteljima. 

Hrvatski domobrani dočekani su u glavnom gra- 
du te najiztočnije pokrajine Monarhije s oduševljenjem. 
«Opet su tu naši domobrani» čulo se sa svih strana. Čuli 
su se i uzvici u našem jeziku: «Živili naši osloboditelj!» 

Pri završnim operacijama na bukovinskoj grani- 
ci jugoistočno od šumovite Hotinske visoravni, gdje 
su ruske postrojbe pružale žilav otpor, poginuli su i u 
velikom broju ranjeni ili zarobljeni ili nestali mnogi aus- 
trougarski vojnici. 

Drugoga i 3. kolovoza hrvatske i druge aus- 
trougarske postrojbe potiskuju Ruse s posljednjih 
prigraničnih dijelova Bukovine. Hrvatske bojne 16. vara- 
ždinske, 52. i 53. c. und k. pješačke pukovnije dostižu 
svoje stare rovovske položaje na jugoistočnoj bukov- 
inskoj granici kod Raranče. Svoj stari položaj 4. kolo- 
voza ovdje zauzimaju i domobrani 27. sisačke pješačke 
pukovnije. 

Od 6. kolovoza 1917. na bukovinskoj granici 
zavladalo je zatišje. Tu na istočnom bojištu ostale su 
hrvatske postrojbe do početka 1918., kada su prebačene 
na jugozapadno bojište. 

O sve većoj realnosti sve brojnijih grobišta na 
snježnim karpatskim ratištima Ilustrovani list s proljeća 
1915. godine piše: 


Groblje palih u Karpatima. 

U tom valjda najtežem i najgroznijem odsjeku 
svjetskoga rata, kome su pozorištem vrletni Karpati, našlo 
je u onom snijegu na tisuće ratnika svoju smrt. Dakako, 
da se u takvom gorovitom kraju ne može ni pomišljati 
na prevoz palih do kojega redovitog groblja, već poginule 
valja zakapati iza bitke ondje, gdje su pali. Jedno tako 
groblje, ako ćemo ga tako nazvati, prikazuje ova naša 
slika, gdje su pokopani domobrani iz Heba. Na daleko 
i široko snijeg i bregovi, a nekoliko križeva proviruje kao 
znak vječnog počinka palih hrabrih junaka. PRILOG : 
fotografija križeva iznad humaka u snježnim Karpatima. 





54 Isto, 606-607. 
55 Il. 17,401. 





Nadvojvoda Karlo s domobranima 


Slike /na strani 636/ priposlao nam je prijatelj 
časnik, dok je sa svojim zborom bio u Myszini, a tiču se, 
naročito doljnje dvije, naših hrvatskih četa. Zanimljiva je 
slika.. bojni podvoz na visini od 1681 metar, koji je u ono 
(zimsko op. B.G.) vrijeme vozio 36. diviziji (16., 53., 78. 
i 52. pukovnija) hranu u Bukovinu, i to u mjestu Briazi i 
Moldova, odakle su te naše čete istjerale Ruse za 14 dana, 
a onda su krenule u Galiciju.9 Foto; br. 3, 636. 





16. varaždinska pješačka pukovnija 


Iz pisma jednog hrvatskog časnika 16. pješačke 
pukovnije od 14. srpnja 1915.g.; 

U Havrylowki smo se dva mjeseca prebijali a onda 
se vratismo natrag na Prut, kamo stigosmo bez gubitaka. 
Ovdje se razviše ogorčeni bojevi, jer Rusi nastojahu baciti 
nas natrag u Karpate. Protiv naše 16. regimente stajalo 
je osam ruskih pukovnija, nu hrabrost i srčanost naša te 
povoljno tlo odolijevalo im punih četrnaest dana. Imali 
smo ranjenika ali još više ruskih. Naši probiše rusku liniju 
pa ajde do Dnjestra. Poslije bitke išao sam s patrulom po 
bregovima da pokupim mrtve i ranjene.. Prut nas je stajao 
dosta krvi, ali neprijatelja triput toliko... Za napredovanja 
do Dnjestra imala je naša divizija borbe za svaki pedalj.. 





56 Il. br27, 636, 640. 


Junaštvo kapetana Gjure Petričevića 


Kapetan Gjuro Petričević od slavne varaždinske 
pješačke pukovnije broj 16 nedavno je učinio junačko djelo 
koje je unatoč drugih ratnih događaja, što su se desili posljed- 
njih dana, pobudilo u svim vojničkim krugovima veliku 
senzaciju. Ovaj je mladi častnik zajedno sa jednim drugom i 
jednim odjeljenjem, koje je okupio i na brzu ruku obrazovao 
iz razpršene momčadi, njih sve skupa 400 momaka na bro- 
ju, napao jednu slabu rusku pješačku pukovniju i zadao joj 
najteže gubitke. Pri tom je svoju vlastitu pukovniju, koja se 
nalazila u velikoj stisci zajedno sa 12 topova oslobodio od 
neprijatelja. To je čin, koji se mora da ubroji u legendame 
činjenice opće ratne povijesti. Ovaj dogodjaj desio se je za vri- 
jeme borba, u kojima su naše hrabre hrvatske čete pod vodst- 
vom generala konjaništva baruna Pflanzera Baltina polazile 
iz područja Nadworna-Kolomeja prema neprijatelju, koji se je 
zadržavao na jugu rijeke Dnjestra. 

16. ces, i kr. pukovnija u kojoj je kapetan Petričević 
zapovjednik jedne kumpanije, naišla u području Otynie, 
tj. na pol puta iz Kolomeje u Stanislav, na kud i kamo 
premoćnijeg protivnika, ali se tako zahvatila sa neprijateljem 
u koštac, da se je nenadano našla sa sviju strana opkoljena. 
Ista je sudbina zadesila 12 naših topova, koji su uzdržali u 
svojoj poziciji, poduprti pješačtvom, kojemu su bili povjereni. 
Varaždinska pukovnija valjala je već kao izgubljena i kako su 
prilike bile za vrijeme ovoga boja, činilo se je, da se ova sud- 
bina neda nikako od te pukovnije odvrnuti. LI ovaj se kritični 
čas nalazio kapetan Petričević, zajedno sa još jednim svojim 
drugom kapetanom, izvan okruga, kojim su Rusi ostatak 
varaždinske pukovnije i onih 12 topova bili opkolili. Kapetan 
Petričevićpokupio je iz raspršene momčadi oko 300 momaka, 
zadržao se sa svojim pukovnijskim drugom, kojemu je takod- 
jer uspjelo skupiti oko 100 momaka. Sa ovih 400 momaka 
pošao je kapetan Petričević s mjesta da navali na neprijatelja. 
Ovu navalu proveo je tako spretno i tako oštro, da se je upravo 
nešto nevjerojatno desilo. Neprijatelju, za kojega je utvrdjeno, 
da je brojio tri ruske pješačke pukovnije, zadalo je odjeljenje 
kapetana Petričevića 2000 mrtvih, bez obzira na brojne ran- 
jenike. Pri toj se navali radilo dijelom opet o tome, da se pro- 
tunavale Rusa na kratke distance rastepu. Rusi morali su se 
povući i popustiti u opkoljivanju naših četa. 

Time je jedna od najponosnijih naših pukovnija kao i 
12 topova, bila našoj vojsci povraćena. Kojom je upornošću 
kapetan Petričević vodio svoje Varaždince, proizlazi iz toga, 
da je tijekom bitke zadobio tri teške rane. On će se valjda moći 
uzdržati na životu. Kako se glasa, predložen je vladaru na 
vanredno visoko odlikovanje. Što se tiče kapetana Petričevića, 
to je on Hrvat rodom iz Požege i potječe iz častničke obitelji. 
Svršivši Petričević akademiju u Bečkom Novom Mjestu, 
najprije je služio kod češke pješačke pukovnije br. 48., a 
kao mladi nadporučnik dodje k varaždinskoj pukovniji broj 
16. Tu je s početka služio kod bjelovarskoga bataljuna, a u 
mjesecu svibnju prije rata, postade kapetanom i referentom 
za mobilizaciju pukovnije. 

Glasom vojnog naredbenog lista (br. 50. od 10. travn- 
ja) odlikovalo je Njegovo Veličanstvo kapetana Petričevića 

u priznanje «vanredno hrabrog i uspješnog držanja pred 
neprijateljem» viteškim križem Leopoldovog reda sa ratnom 
dekoracijom 57 





25. zagrebačka domobranska pješačka pukovnija 


..Poznato je kako se hrabro i junački bori naša 
zagrebačka 25. domobranska pukovnija, a potvrdile su to i 
tolike službene pohvale i priznanja... 

Na lijepu je naime misao došao satnik Rudolf pl. 
Matanić. Deset koraka iza rojne pruge sagradio je vrlo 
lijepu kapelicu. U njoj su dvije velike hrvatske zastave 
, na stijeni visi velika daska, na kojoj su urezani stihovi 
molitve Hrvata vojnika na bojnom polju 1914.-1915.; s 
jedne strane oltara u kamenu je urezan hrvatski grb, a s 
druge strane, takodjer u kamenu: «LI slavu Boga sagradili 
vojnici domobrani dne 1 7. IV. 1915. pod vodstvom satnika 
Rudolfa Matanića pl. od Gospić-grada». 

Dana 22. travnja u 10 sati prije podne blagoslovio 
je ovu kapelicu vojni kapelan Mijo Jurić i odmah odslužio 
sv. misu, kojoj je prisustvovalo uz zapovjednika pukovnije 
potpukovnika Karla Turčića nekoliko časnika, koliko ih je 
već moglo ostaviti rojnu prugu i od svake satnije po 20 
momaka. Poslije mise prikopčao je pred kapelicom pod- 
pukovnik Turčić dvadesetorici momaka, koji su se baš na 
sam Uskrs istakli , kolajne za hrabrost i pozdravio ih s vrlo 
oduševljenim, hrvatskim govorom.* 


AVE SE 
Nju NASLOV ZA. PLA vi Ke 
GubouLIEEVA bit I AV Nan 1 Beko VA 


h Fiš Mi! UREDNIŠTVO. MAROVSKA Ni Sa <= TELEFON 





Junačke hrvatske čete na bojištu 


Odlikovani Hrvatski junaci 

Stožemi narednici osječke 28. domobranske pješ. 
pukovnije Vladimir Petaj i Miroslav Tršinski odlikovani su sre- 
bmom kolajnom I. razreda za hrabrost, koju su dokazali pred 
neprijateljem na sjevemom ratištu. Zbilo se to ovako: Dne 1 1. 
svibnja bila se velika bitka u kojoj su sudjelovala oba spome- 
nuta stožema narednika sa svojim strojopuščanim odjelima. 
Boj je trajao već puna tri dana uvijek jednakom žestinom. Po 
podne oko 2 sata probije kozačka divizija naše desno krilo, 
gdje je bila u rojnoj pruzi 27. dombr. pješ. pukovnija i bila bi 
sva uništena, da nisu za vremena uočili pogibao narednici 
Petaj i Tišinski i sa svojim odjelima toj pukovniji priskočili u 
pomoć.Sa svojim su ubojitim oružjem u najžešćoj topovskoj i 
puščanoj vatri, otvorili tako žestoku paljbu, da se je kozačka 
divizija za par časova razdijelila i morala od svoga nauma 
odustati te se povući. Njihovoj se dakle prisutnosti duha, hlad- 
nokrvnosti te hrabrosti ima zahvaliti, da naši nisu podlegli 
nadmoćnom neprijatelju..." /fotografije M. Tršinski i V. Petaj/ 


- Groblje palih u Karpatima 

U tom valjda najtežem i najgroznijem odsjeku 
svjetskoga rata, kome su pozorištem vrletni Karpati, našlo 
je u onom snijegu na tisuće ratnika svoju smrt. Dakako, 
da se u takvom gorovitom kraju ne može ni pomišljati na 
prijevoz palih do kojega redovitog groblja, već poginule 
valja zakapati iza bitke ondje, gdje su pali. Jedno groblje, 
ako ćemo ga tako nazvati, prikazuje ova naša slika, gdje 
su pokopani domobrani iz Heba. Nadaleko i široko snijeg 
i bregovi, a nekoliko križeva proviruje kao znak vječnog 
počinka palih hrabrih junaka.9 





57 llustrovani list, br. 16, Zgb, 1915, 363-364. 
58 Il.list, 20, 1915, 467 

Križevi nad humkama 


- Grobovi poručnika Stjepana Dodeka iz Bjelovara 
od 16. pj. puk. i kadeta Prevratila na brežuljku Moricka 
u selu Myszina, koji su 6. (ili 16.) veljače pali junačkom 
smrću." Prilog: foto, 636. 

Točni podaci o broju mobiliziranih, poginulih 
i ranjenih, umrlih na liječenju ili u zarobljeništvu ili od 
gladi zaraćenih strana vjerojatno se nikada neće saznati 
jer su se evidencije vodile različito ili nedostatno. Računa 
se da su zaraćene strane mobilizirale oko 60 milijuna 
vojnika. Od toga broja računa se da su izgubili živote iz 
pojedinih država; Rusija - 2.250 000, Njemačka — 1.900 
000, Austro-Ugarska — 1.400 000, Francuska — 1. 350 
000, Srbija — 800 000, Italija - 680 000, Engleska 680 
000, SAD — 5000. 

Prema višestranim procjenama u Prvom svjetskom 
ratu zaraćene države izgubile su oko 9000 000 vojnika. 

Tijekom četverogodišnjeg rata ljudski gubici u 
austrougarskoj vojsci bili su najveći prve godine rato- 
vanja kada je tijekom izravnih borbenih akcija poginulo 
271 839 vojnika. Kasnije je taj broj rapidno padao ali se i 
dalje ginulo u velikom broju. Ukupno je poginulo do kraja 
rata 519 365 vojnika. K tome se pribraja oko 500 000 
zarobljenih koji su umrli od gladi, smrzavanja i bolesti, te 
oko 150 000 umrlih ranjenika i 41 000 izginulih u vrijeme 
Ruske revolucije. 

Od mobiliziranih oko 1.000 000 muškaraca s područja 
Kraljevine Hrvatske i Slavonije, Istre, Dalmacije i Bosne i Her- 
cegovine, (od toga broja oko 496 000 etničkih Hrvata)", s 





61 11.27, 1915, 636 , 640. 
62 Dinko Čutura, Lovro Galić, Veliki rat.., 56 


ratišta se nikada nije vratilo gotovo 180 000 vojnika) 

Od tog broja, najveći broj mrtvih odnosi se na 
Istočno ratište. Praktično skoro na svakom seoskom 
ili gradskom groblju u Galiciji, Bukovini i na Zakarpatju 
nalaze se pokopani hrvatski vojnici poginuli ili umrli od 
smrzavanja, ranjavanja ili bolesti. Međutim, najveći broj 
mrtvih hrvatskih vojnika pokopano je na improvizirana 
ili uređena vojnička groblja neposredno uz vojničke 
rovove na karpatskim visovima i proplancima, vrlo često 
u zajedničke grobnice s drugim austrougarskim ruskim 
vojnicima, a dosta često zajedno s mrtvima protivničke 
ruske vojske. 


Spomen - obilježja poginulim u 
Prvom svjetskom ratuu zapadnoj 
Ukrajini 1914. — 1918. 


* HLIBIVKA, zap. od Bohorodčana 
uz rijeku Bistricu Solotvinsku, južno od Ivano- 
frankivska, Halyčyna. 
U središtu vojnog groblja a pored mjesnog — 
seoskog groblja 
Pravokutni vertikalni spomenik, na vrhu kružni 
reljef s predstavom lovorovog vijenca, materijal; 
kamen i beton. 
Na prednjoj strani tekst; 
SLAVA JUNACIMA 
ZAGREBAČKE 25 
| KARLOVAČKE 26 





63 isto, i Jelena Borošak-Marijanović, Ratne žrtve i stradan- 
ja, u Dadoh zalato za željezo, Zagreb, 2011, 31-32. 

DOM. PJEŠ. PUKOVNIJE 

BOG I HRVATI 

ZA KRALJA | DOMOVINU 

1916.— 1917. 

Spomenik je svečano otkriven 8. travnja 1917.guz 
nazočnost velikog broja vojnika i seljana 


* KULAČKIVCI, sjevzap od Kolomyji, Halyčyna 
U središtu vojnog groblja. 
Pravokutni sandučarski spomenik sa stupićima 
na uglovima i ležećim lavom na gornjoj ploči. Na 
frontalnoj strani, na gornjem dijelu tekst; 
BOG | HRVATI 
KR. UG. ZAGREB 
SLAVA IM 
1915.-1916. 
U doljnjem polju, ispod teksta; hrvatski grb u 
obliku štita 


* DOBRA NIČ, sjeveroistočno od Černivaca, Bukovina 
U središtu vojnog groblja. 
Spomenik u obliku sanduka sa stupićima na 
stranama i ležećim lavom na gornjoj ploči 
Kamen i beton 
Spomenik 25. zagrebačkoj domobranskoj puko- 
VnijI. 


* JURKIVCI, sjev. od Černivaca, Bukovina 
Groblje palih Hrvata 
Središnje spomen-obilježje ? 


* VALJA KUZMYNA, jugist. od Černivaca, Bukovina. 
Spomenik — nekropola poginulim u Prvom svjets- 
kom ratu 
Ostaci rovova i utvrđenja 


* RIDKIVCI / RARANČA, istočno od Sadahore, 
sjist. od Černivaca, Bukovina 
Spomenik poginulim u Prvom svjetskom ratu 
/spomenik poginulim u Rusko-turskom ratu 
1739. 


* NOVOSELICJA, jugist. od Černivaca, Bukovina 
Ostaci utvrđenja iz Prvog svj. rata i mjesto preko 
kojeg je išao jedan od pravaca Brusilovljeve ofen- 
zive 1916. 


* POSUHIV, Gora Lisonja, na rijeci Zolota Lypa 
Mjesto gdje se odigrao 1916.g. jedan od prvih 
sukoba ukrajinskih domobrana — Sičovih strilciv s 
ruskom vojskom 
Na rijeci Zolota Lypa kod Bučača ratovale su 
1916,/1917.g. postrojbe XIII /zagrebačkog/ kor- 
pusa 


